സൗഹൃദങ്ങളുടെ സംഭാഷണ വഴിയിൽ നിന്ന് അദ്ദേഹം വഴുതി മാറി, തയ്യാറായത് തർക്കയുദ്ധത്തിന്; പാലാ ബിഷപ്പിന് എതിരെ പോൾ തേലക്കാട്ട് | Southlive\nസൗഹൃദങ്ങളുടെ സംഭാഷണ വഴിയിൽ നിന്ന് അദ്ദേഹം വഴുതി മാറി, തയ്യാറായത് തർക്കയുദ്ധത്തിന്; പാലാ ബിഷപ്പിന് എതിരെ പോൾ തേലക്കാട്ട്\n‘നാർക്കോട്ടിക് ജിഹാദ്’ പരാമർശം നടത്തിയ പാലാ ബിഷപ്പ് മാർ ജോസഫ് കല്ലറങ്ങാട്ടിനെതിരെ സിറോ മലബാർ സഭ മുൻ വക്താവ് പോൾ തേലക്കാട്ട്. സൗഹൃദങ്ങളുടെ സംഭാഷണ വഴിയിൽ നിന്ന് ബിഷപ്പ് വഴുതി മാറി. ജിഹാദിന്റെ രണ്ട് മുഖങ്ങൾ ചരിത്രം ആണോ അദ്ദേഹത്തിന്റെ സങ്കല്പം ആണോ എന്ന് ഉറപ്പില്ലെന്ന് ഫാദർ പോൾ തേലക്കാട്ടിൽ പറഞ്ഞു. ചരിത്രം ആണെങ്കിൽ അധികാരികളെ കൊണ്ട് നടപടിയെടുപ്പിക്കാൻ കഴിവില്ലാത്ത നിസ്സാരനല്ല ബിഷപ്പെന്നും പോൾ തേലക്കാട്ടിൽ കൂട്ടിച്ചേർത്തു\nപാലാ ബിഷപ്പ് തയ്യാറായത് തർക്ക യുദ്ധത്തിനാണ്. സഭാദ്ധ്യക്ഷൻ വെറും സമുദായ നേതാവായി, സഭയെ സഭയ്ക്ക് വേണ്ടി മാത്രമാക്കിയെന്നും പോൾ തേലക്കാട്ട് ആരോപിച്ചു.\nഅതിനിടെ നാര്‍ക്കോട്ടിക്‌സ് ജിഹാദ് പരാമര്‍ശത്തെ പിന്തുണച്ചുള്ള തൃശൂര് ഡി.സി.സിയുടെ വാര്‍ത്താക്കുറിപ്പിനെതിരെ യു.ഡി.എഫില് വൻ പ്രതിഷേധം. യു.ഡി.എഫിന്റെ സംസ്ഥാന നേതൃത്വത്തിന്റെ നിലപാടില് നിന്നും വ്യത്യസ്തമായി, ബിഷപ്പിന്റെ പ്രസ്താവന ഒരു മതത്തിനും എതിരെല്ലെന്നും സദുദ്ദേശത്തോടെ ബിഷപ്പ് നടത്തിയ പ്രസ്താവനയില് അനാവശ്യ വിവാദം ഉണ്ടാക്കുന്നുവെന്നായിരുന്നു തൃശുര് യു.ഡി.എഫ് കണ്‍വീനര് കെ.ആര്. ഗിരിരാജന് തയ്യാറാക്കിയ വാര്‍ത്താക്കുറിപ്പില് പറഞ്ഞിരുന്നത്.\nഇളംപ്രായത്തിൽ തന്നെ പെൺകുട്ടികളെ വശത്താക്കുക എന്ന ലക്ഷ്യത്തോടെ ലവ് ജിഹാദും നാർക്കോട്ടിക് ജിഹാദും കേരളത്തിൽ നടക്കുന്നതായാണ് പാലാ ബിഷപ്പ് മാർ ജോസഫ് കല്ലറങ്ങാട്ടിൽ പറഞ്ഞത്. ഇതിന് സഹായം നൽകുന്ന ഒരു വിഭാഗം കേരളത്തിൽ പ്രവർത്തിക്കുന്നുണ്ടെന്നും മാർ ജോസഫ് കല്ലറങ്ങാട്ട് ആരോപിച്ചിരുന്നു.


നിലമ്പൂർ കെഎംസിസി പ്രവാസി സംഗമം 28ന് | KMCC\nനിലമ്പൂർ കെഎംസിസി പ്രവാസി സംഗമം 28ന്\nമനോരമ ലേഖകൻ February 14, 2020 01:02 PM IST\nദുബായ് ∙ കെഎംസിസി നിലമ്പൂർ മണ്ഡലം കമ്മിറ്റി 'റൈസ് അപ്പ്' എന്ന പേരിൽ 28ന് പ്രവാസി സംഗമം നടത്തും. കെഎംസിസി ഓഡിറ്റോറിയത്തിൽ പി.വി.അബ്ദുൽ വഹാബ് എംപി ഉദ്ഘാടനം ചെയ്യും. പി.വി.ജാബിർ ബിൻ അബ്ദുൽ വഹാബ് അധ്യക്ഷത വഹിക്കും. യുഎഇ കെഎംസിസി ഉപദേശക സമിതി ചെയർമാൻ ഷംസുദ്ദീൻ ബിൻ മുഹ് യുദ്ദീൻ വിശിഷ്ടാതിഥിയാകും. ഇസിൻ ഹാഷിനെ ആദരിക്കും.\nനിലമ്പൂർ മണ്ഡലം മുസ്‌ലിം ലീഗ് ജനറൽ സെക്രട്ടറി സി.എച്ച്. ഇഖ്ബാൽ മുണ്ടേരി, യൂത്ത് ലീഗ് നിലമ്പൂർ മണ്ഡലം ജനറൽ സെക്രട്ടറി സി.എച്ച്. അബ്ദുൽ കരീം, ദുബായ് കെഎംസിസി പ്രസിഡന്റ് ഇബ്രാഹിം എളേറ്റിൽ, ജനറൽ സെക്രട്ടറി മുസ്തഫ തിരൂർ, ദുബായ് കെഎംസിസി മുൻ പ്രസിഡന്റ് പി.കെ.അൻവർ നഹ, ജില്ലാ പ്രസിഡന്റ് ചെമുക്കൻ യാഹു മോൻ, ജനറൽ സെക്രട്ടറി പി.വി.നാസർ, അബ്ദുൽ റഹ്മാൻ പാറശ്ശേരി, ജമാൽ പോത്തുകല്ല് എന്നിവർ പ്രസംഗിച്ചു.\nപരിപാടിക്കായി സ്വാഗത സംഘം രൂപീകരിച്ചു. ഭാരവാഹികൾ: പി.വി. ജാബിർ അബ്ദുൽ വഹാബ്, ചെമുക്കൻ യാഹു മോൻ, പി.വി. നാസർ, സിദ്ദിഖ്, ഷമീൽ വഴിക്കടവ്, റഫീഖ് കൈനോട്ട്, ബാവ ചേക്കത്ത് (രക്ഷാധികാരികൾ), അബ്ദുസലാം (ചെയർമാൻ), നാസർ എടപ്പറ്റ (ജനറൽ കൺ).


രാമക്ഷേത്ര നിര്‍മ്മാണം ; 30 ലക്ഷം സംഭാവന നല്‍കി പവന് കല്യാണ് | donate|ram temple|Pawan Kalyan|30 lakh\n24 മണിക്കൂറിനിടെ രാജ്യത്തെ ആറ് സംസ്ഥാനങ്ങളിൽ കോവിഡ് വർധനവ്\nമാസ്കെവിടെ? മറന്നുപോയി…; ഒടുവിൽ അടിവസ്ത്രം ഊരി മാസ്കാക്കി യുവതി, വീഡിയോ വൈറൽ\n‘ടേക്ക് ഓഫ്’ ടീമിന്റെ പുതിയ ചിത്രം ‘അറിയിപ്പ്’ മഹേഷ് നാരായണനും, കുഞ്ചാക്കോയും വീണ്ടും ഒന്നിക്കുന്നു\nരാമക്ഷേത്ര നിര്‍മ്മാണം ; 30 ലക്ഷം സംഭാവന നല്‍കി പവന് കല്യാണ്\nസംഭാവനയെ കുറിച്ച് കേട്ടപ്പോള് തന്റെ സ്റ്റാഫും സംരംഭത്തില് പങ്കാളികളായി\nJan 25, 2021, 01:30 pm IST\nഹൈദരാബാദ് : അയോധ്യയിലെ രാമക്ഷേത്ര നിര്‍മ്മാണത്തിനായി തെലുങ്ക് സിനിമ നടനും ജനസേന പാര്‍ട്ടി നേതാവുമായ പവന് കല്യാണ് 30 ലക്ഷം രൂപ സംഭാവന നല്‍കി. ആര്‍എസ്എസ് സംസ്ഥാന മേധാവി ശ്രീ ഭരത്ജിയ്ക്കാണ് അയോധ്യ റാം മന്ദിര് നിര്‍മ്മാണത്തിന് 30 ലക്ഷം രൂപയും ഇതോടൊപ്പം 11,000 രൂപയുടെ ചെക്കും പവന് കല്യാണ് നല്‍കിയത്.\nരാമക്ഷേത്രത്തിന്റെ നിര്‍മ്മാണത്തിനായി എന്റെ ഭാഗമായി 30 ലക്ഷം രൂപ സംഭാവന ചെയ്യുന്നു. സംഭാവനയെ കുറിച്ച് കേട്ടപ്പോള് തന്റെ സ്റ്റാഫും സംരംഭത്തില് പങ്കാളികളായി. ഹിന്ദുക്കള് മാത്രമല്ല മുസ്ലീങ്ങളും ക്രിസ്ത്യാനികളും ഉള്‍പ്പെടെ എന്റെ പേഴ്‌സണല് സ്റ്റാഫ് അംഗങ്ങള് ഇതേ ആവശ്യത്തിനായി 11,000 രൂപ സമാഹരിച്ചെന്നും പവന് കല്യാണ് പറഞ്ഞു.\nശ്രീരാമചന്ദ്ര പ്രഭു ധര്‍മ്മത്തിന്റെയും സഹിഷ്ണുതയുടെയും ത്യാഗത്തിന്റെയും ധീരതയുടെയും പ്രതിരൂപമാണ്. എല്ലാവര്‍ക്കും പ്രചോദനമാണ്. പ്രഭു ശ്രീരാമന് സൃഷ്ടിച്ച വഴി കാരണം ഇന്ത്യ നിരവധി ആക്രമണങ്ങളെ നേരിട്ട് വിജയം വരിച്ചു. അയോധ്യയിലെ ക്ഷേത്ര നിര്‍മ്മാണത്തിന് ഐക്യദാര്‍ഢ്യം നല്‍കേണ്ടത് എല്ലാവരുടെയും ഉത്തരവാദിത്വമാണെന്നും\nഅദ്ദേഹം കൂട്ടിച്ചേര്‍ത്തു. മുന് മന്ത്രിയും ബിജെപി നേതാവുമായ ഡോ. കാമിനേനി ശ്രീനിവാസ്, ആര്‍എസ്എസ് പ്രതിനിധികള് എന്നിവര് പരിപാടിയില് പങ്കെടുത്തു.\ndonate ram temple Pawan Kalyan 30 lakh\nമാസ്ക് ഇട്ടു സദ്യ കഴിക്കുന്ന രാഹുൽ സോഷ്യൽ മീഡിയക്കും വിഭവ സമൃദ്ധമായ സദ്യ നൽകുന്നു\nപുതുച്ചേരിയിൽ കോൺഗ്രസിന്റെ അടിവേരിളകുന്നു; എംഎൽഎമാർ ബിജെപിയിലേക്ക്\nഹിന്ദു വിശ്വാസത്തെ ബഹുമാനിക്കുന്നവരുടെ അവസ്ഥ ഇത്, കേരളമെന്ന കോത്താഴം സംസ്ഥാനത്ത് മാത്രം ഇക്കാര്യങ്ങൾ പാടില്ല?\nFeb 26, 2021, 11:14 am IST\nരാമക്ഷേത്ര നിര്‍മ്മാണത്തിന് സംഭാവന നൽകി എൻഎസ്എസ്\nFeb 20, 2021, 02:05 pm IST\nഇനി വെള്ളിക്കട്ടികൾ സംഭാവന ചെയ്യരുത് ; അഭ്യർത്ഥനയുമായി രാമക്ഷേത്ര ട്രസ്റ്റ്\nFeb 17, 2021, 05:14 pm IST\nഅയോധ്യയിലെ രാമക്ഷേത്ര നിർമ്മാണത്തിന് പണം തരില്ല: മറ്റെവിടെയെങ്കിലും പണിതാൽ തരാമെന്ന് സിദ്ധരാമയ്യ\nFeb 17, 2021, 03:44 pm IST\nFeb 28, 2021, 09:30 pm IST\nFeb 28, 2021, 09:27 pm IST\nFeb 28, 2021, 09:17 pm IST


Mammootty busy with shootting - Malayalam Filmibeat\n4 hrs ago മമ്മൂക്കയാണ് എന്റെ രാശി; അദ്ദേഹത്തിന് വേണ്ടി നൂറ് കോടി മുടക്കിയാലും നഷ്ടമില്ലെന്ന് നിര്‍മാതാവ് ജോബി ജോര്‍ജ്\n| Updated: Wednesday, December 25, 2013, 12:31 [IST]\nവര്‍ഷാവസാനത്തില് മമ്മൂട്ടി ഷൂട്ടിങ് തിരക്കില്. പ്രമോദ് പയ്യന്നൂരിന്റെ ബാല്യകാലസഖി, ഷിബു ഗംഗാധരന്റെ പ്രെയ്‌സ് ദി ലോര്‍ഡ് തുടങ്ങിയ ചിത്രങ്ങളുടെ ഷൂട്ടിങ്ങുമായി ബന്ധപ്പെട്ട് മമ്മൂട്ടിയുടെ ക്രിസ്മസും പുതുവത്സരവുമെല്ലാം തിരക്കിലാണ്. കഴിഞ്ഞ ദിവസം പ്രമോദ് പയ്യന്നൂരിന്റെ ബാല്യകാലസഖിയിലെ ചില ഭാഗങ്ങളുടെ ചിത്രീകരണത്തിനായി മമ്മൂട്ടി കൊല്‍ക്കത്തിയിലായിരുന്ന ഉള്ളത്.\nബാല്യകാലസഖിയുടെ ചിത്രീകരണം കഴിഞ്ഞ് അദ്ദേഹം ഗോവയില് പ്രെയ്‌സ് ദി ലോര്‍ഡിന്റെ രണ്ടാം ഷെഡ്യൂള് ചിത്രീകരണത്തിനായി എത്തി. മൂന്നു ദിവസമാണ് ഗോവയിലെ ഷൂട്ടിങ്. പ്രശസ്ത സാഹിത്യകാരന് സഖറിയയുടെ പ്രെയ്‌സ് ദി ലോര്‍ഡ് എന്ന കൃതിയെ ആസ്പദമാക്കിയൊരുക്കുന്ന ചലച്ചിത്രമാണിത്. ഇതില് പാലാക്കാരനായിട്ടാണ് മമ്മൂട്ടി അഭിനയിക്കുന്നത്.\nകാഞ്ഞിരപ്പള്ളിയിലായിരുന്നു ചിത്രത്തിന്റെ ആദ്യഷെഡ്യൂള് ഷൂട്ടിങ് നടന്നത്. റീനു മാത്യൂസ് വീണ്ടും മമ്മൂട്ടിയുടെ നായികയായി എത്തുന്ന ചിത്രമാണിത്. കൊല്‍ക്കത്തയില് ബാല്യകാലസഖിയിലെ നായകന് മജീദിന്റെ ഒളിവുകാല ജീവിതമാണ് കഴിഞ്ഞദിവസം ചിത്രീകരിച്ചത്.\nപ്രെയ്‌സ് ദി ലോര്‍ഡിന്റെ ചിത്രീകരണം പൂര്‍ത്തിയാക്കിയാലുടന് ആഷിക് അബുവിന്റെ ഗ്യാങ്സ്റ്റര് എന്ന ബിഗ് ബജറ്റ് ചിത്രത്തിന്റെ ചിത്രീകരണം തുടങ്ങുമെന്നാണ് അറിയുന്നത്. ഈ ചിത്രത്തന്റെ ഫോട്ടോഷൂട്ട് നേരത്തേ നടന്നിരുന്നു. ചിത്രത്തില് വ്യത്യസ്ത ഗറ്റപ്പുകലിലാണ് മമ്മൂട്ടി എത്തുന്നത്.\n2014ല് റിലീസ് ചെയ്യുന്ന മമ്മൂട്ടിച്ചിത്രങ്ങളില് പ്രെയ്‌സ് ദി ലോര്‍ഡ്, ബാല്യകാലസഖി, ഗ്യാങ്‌സ്റ്റര് തുടങ്ങിയ ചിത്രങ്ങള് പ്രേക്ഷകര് ഏറെ പ്രതീക്ഷയോടെ കാത്തിരിക്കുന്ന ചിത്രങ്ങളാണ്.\nRead more about: mammootty balyakalasakhi praise the lord shooting goa kolkata മമ്മൂട്ടി ബാല്യകാലസഖി പ്രെയ്‌സ് ദി ലോര്‍ഡ് ഷൂട്ടിങ് ഗോവ കൊല്‍ക്കത്ത\nSuper Star Mammootty is busy with shooting schedules of Balyakalasakhi and Praise The Lord.


ജെർമി കോർബിന്റെ ട്വീറ്റ് കോൺഗ്രസിന് തലവേദനയാകുന്നു\n11 Oct, 2019 at 05:17 AM\nയു.കെ ലേബർ പാർട്ടി നേതാവ് ജെർമി കോർബിന്റെ ട്വീറ്റ് കോൺഗ്രസിന് തലവേദനയാകുന്നു. കോൺഗ്രസിന്റെ യു.കെ പ്രതിനിധികളുമായി കൂടിക്കാഴ്ച നടത്തിയെന്നും കശ്മീർ വിഷയം ചർച്ച ചെയ്തു എന്നുമാണ് ട്വീറ്റ്. വിദേശ നേതാക്കളുമായി കശ്മീർ വിഷയത്തിൽ എന്ത് ചർച്ചയാണ് കോൺഗ്രസ് നടത്തിയതെന്ന് വ്യക്തമാക്കണമെന്ന് ബി.ജെ.പി ആവശ്യപ്പെട്ടു. കോർബിനെ സന്ദർശിച്ച സംഘത്തെ പാർട്ടി അംഗീകരിച്ചിട്ടില്ലെന്ന് കോൺഗ്രസ് പ്രതികരിച്ചു.\nയുകെ കോൺഗ്രസ് ഘടകം അധ്യക്ഷൻ കമൽ ദലിവാൾ അടക്കമുള്ളവർക്ക് ഒപ്പം നിൽക്കുന്ന ഫോട്ടോ സഹിതം ആണ് ജെറമി കോർബിന്റെ ട്വീറ്റ്- ജമ്മു കശ്മീരിലെ മനുഷ്യാവകാശ പ്രശ്നങ്ങൾ ചർച്ചചെയ്തു. മേഖലയിലെ ജനങ്ങൾ ഇത്രയും കാലം അനുഭവിച്ച ഭയത്തിനും ആക്രമണങ്ങൾക്കും അറുതി വരേണ്ടതുണ്ട് എന്നും ട്വീറ്റില് പറയുന്നു.\nപിന്നാലെ തന്നെ വിഷയം ഏറ്റെടുത്ത ബി.ജെ.പി രൂക്ഷവിമർശനവുമായി എത്തി. വിദേശ നേതാക്കളുമായി ജമ്മു കശ്മീർ വിഷയം സംബന്ധിച്ച് എന്തു ചർച്ചയാണ് കോൺഗ്രസ് നടത്തുന്നതെന്നാണ് ബി.ജെ.പിയുടെ ചോദ്യം. രാജ്യത്തെ ജനത ലജ്ജാകരമായ ഈ നീക്കത്തിനുള്ള മറുപടി നൽകുമെന്നും ബി.ജെ.പി പ്രതികരിച്ചു.\nകോർബിനെ സന്ദർശിച്ച സംഘത്തെ പാർട്ടി അംഗീകരിച്ചിട്ടില്ലെന്നും ജമ്മു കാശ്മീർ വിഷയത്തിൽ പാർട്ടി നിലപാട് വ്യക്തമാണെന്നും കോൺഗ്രസ് വിശദീകരിച്ചു. ജമ്മു കശ്മീർ ആഭ്യന്തര വിഷയമാണ് എന്ന് തന്നെയാണ് നിലപാട്. ബി.ജെ.പിയുടെ വ്യാഖ്യാനങ്ങൾ അത്ഭുതപ്പെടുത്തി എന്നും കോൺഗ്രസ് നേതാക്കൾ പ്രതികരിച്ചു. കൂടിക്കാഴ്ചയെ ബി.ജെ.പി തെറ്റായി വ്യാഖ്യാനിച്ച് ഭരണപരാജയങ്ങൾ മറക്കാനാണ് ശ്രമിക്കുന്നതെന്ന് യു.കെ കോൺഗ്രസും വ്യക്തമാക്കി.


മിൽമ ഉൽപന്നങ്ങൾ ഇനി മുതൽ മൊബൈൽ ആപ്പ് വഴി വീട്ടിലെത്തും\nകൊച്ചി: കൊച്ചിയിൽ മിൽമ ഉൽപന്നങ്ങൾ ഇനി മുതൽ മൊബൈൽ ആപ്പ് വഴി വീടുകളിലെത്തും. എഎം നീഡ്സ് എന്ന ആപ്ലിക്കേഷൻ വഴിയാണ് ഉൽപന്നങ്ങൾ വിതരണം ചെയ്യുക.\nരണ്ട് മാസം മുൻപ് തിരുവനന്തപുരത്ത് ആരംഭിച്ച പദ്ധതിക്ക് വലിയ സ്വീകാര്യതയാണ് ലഭിച്ചത്. ഈ സാഹചര്യത്തിലാണ് ആപ്ലിക്കേഷൻ വഴിയുള്ള ഹോം ഡെലിവറി കൊച്ചിയിലേക്കും വ്യാപിപ്പിക്കുന്നത്. പ്ലേ സ്റ്റോറിൽ നിന്നും എഎം നീഡ്സ് എന്ന ആപ്ലിക്കേഷൻ ഡൗൺലോഡ് ചെയ്യാൻ സാധിക്കും. പിൻകോഡ് ഉപയോഗിച്ച് ഡെലിവറി ചെയ്യേണ്ട സ്ഥലത്തിന്‍റെ അഡ്രസ് രജിസ്റ്റർ ചെയ്യാം. മിൽമ ഉത്പന്നങ്ങളേതും ഇതു വഴി വീട്ടിവെത്തും.\nആപ്പ് ഉപയോഗിച്ച് ഉപഭോക്താക്കൾക്ക് ഒന്നോ അതിലധികമോ ദിവസത്തേക്കുള്ള ഉൽപ്പന്നങ്ങൾ ഒരുമിച്ച് ഓർഡർ ചെയ്യാനും സാധിക്കും. രാവിലെ അഞ്ചിനും എട്ടിനുമിടയിൽ അവ വീട്ടിൽ എത്തിച്ചു തരും. ഇതിന് പ്രത്യേക ചാർജ്ജ് ഈടാക്കില്ല.\nPrevious കോഴിക്കോട് റെയില്വേ സ്റ്റേഷനില് നിന്നും 300 കിലോ പുകയില ഉല്പ്പന്നങ്ങള് പിടികൂടി\nNext 500 വര്ഷത്തിലേറെ പഴക്കമുള്ള ആ മമ്മി ഒരു രാജകുമാരിയുടേതാണോ? അവളെ ബലി നല്കിയതോ? പഠനത്തില് പറയുന്നത്


ഉത്തര്‍പ്രദേശിൽ മാനഭംഗ ശ്രമത്തിനിടെ ഗുരുതരമായ പൊള്ളലേറ്റ 15 കാരി മരിച്ചു - ഇ വാർത്ത | evartha\nഉത്തര്‍പ്രദേശിൽ മാനഭംഗ ശ്രമത്തിനിടെ ഗുരുതരമായ പൊള്ളലേറ്റ 15 കാരി മരിച്ചു\nഉത്തര്‍പ്രദേശിലെ ബറേയ്‌ലിയില് മാനഭംഗ ശ്രമത്തിനിടെ ഗുരുതരമായ പൊള്ളലേറ്റ 15 കാരി മരിച്ചു. നവംബര് 17 ന് ആയിരുന്നു സംഭവം നടന്നത്. ആറുപേര് ചേര്‍ന്ന് പെണ്‍കുട്ടിയെ മാനഭംഗപ്പെടുത്താന് ശ്രമിക്കുകയും പെണ്‍കുട്ടി ചെറുത്തുനിന്നതോടെ പെണ്‍കുട്ടിക്കുമേല് മണ്ണെണ്ണയൊഴിച്ച് തീകൊളുത്തിയെന്നാണ് പരാതി.\nസംഭവം നടന്നപ്പോള് പെണ്‍കുട്ടി വീട്ടില് ഒറ്റയ്ക്കായിരുന്നു. ഗുരുതരമായി പൊള്ളലേറ്റ പെണ്‍കുട്ടിയെ വിവിധ ആശുപത്രികളില് ചികിത്സിച്ചുവെങ്കിലും ജീവന് രക്ഷിക്കാനായില്ല. നാട്ടുകാര് ചേര്‍ന്നാണ് ചികിത്സയ്ക്കുള്ള പണം കണ്ടെത്തിയത്. സംഭവത്തില് നാലുപേരെ പോലീസ് പിടികൂടിയിട്ടുണ്ട്. രണ്ടുപേര്‍ക്കുവേണ്ടി തിരച്ചില് തുടരുന്നു.


കോവിഡ്, വാക്‌സിനേഷന്, സ്‌കൂള് തുറന്നതിന് ശേഷമുള്ള സാഹചര്യം: മന്ത്രി വീണാ ജോര്‍ജിന്റെ നേതൃത്വത്തില് യോഗം ചേര്‍ന്നു\nBy\tPothujanam November 12, 2021\t52\t0\nCovid, Vaccination, Situation after school reopening: Meeting chaired by Minister Veena George\nതിരു: സംസ്ഥാനത്തെ കോവിഡ് വ്യാപനം, വാക്‌സിനേഷന് പ്രവര്‍ത്തനങ്ങള്, സ്‌കൂള് തുറന്നതിന് ശേഷമുള്ള സാഹചര്യം എന്നിവ ആരോഗ്യ വകുപ്പ് മന്ത്രി വീണാ ജോര്‍ജിന്റെ നേതൃത്വത്തില് ചര്‍ച്ച ചെയ്തു. കോവിഡുമായി ബന്ധപ്പെട്ട പൊതുസ്ഥിതി യോഗം വിലയിരുത്തി. ഓരോ ജില്ലകളിലേയും സാഹചര്യങ്ങളും യോഗം വില യിരുത്തി. സ്‌കൂളുകളില് കൃത്യമായ നിരീക്ഷണം തുടരണമെന്ന് മന്ത്രി നിര്‍ദേശം നല്‍കി.\nരണ്ടാം ഡോസ് വാക്‌സിനെടുക്കാന് ചിലര് കാലതാമസം വരുത്തുന്നതായി കണ്ടെത്തിയിട്ടുണ്ട്. രണ്ട് ഡോസ് വാക്‌സിന് എടുത്താല് മാത്രമേ പൂര്‍ണമായ പ്രതിരോ ധം ലഭിക്കൂ. അതിനാല് എല്ലാവരും കാലതാമസം കൂടാതെ രണ്ടാം ഡോസ് വാക്‌സിന് എടുക്കേണ്ടതാണ്. വാക്‌സിന് എടുത്തു എന്നു കരുതി ജാഗ്രത വെടിയരുത്. കോവിഡ് മാര്‍ഗനിര്‍ദേശങ്ങള് എല്ലാവരും പാലിക്കേണ്ടതാണ്.\nശബരിമല തീര്‍ത്ഥാടകര്‍ക്ക് ഒരുക്കിയിരിക്കുന്ന ആരോഗ്യ സേവനങ്ങളും യോഗം ചര്‍ച്ച ചെയ്തു. പത്തനംതിട്ട, കോട്ടയം ജില്ലകളില് പ്രത്യേകംശ്രദ്ധകേന്ദ്രീകരിക്കും. എല്ലാ ഭാഷകളിലും അവബോധം നല്‍കുന്നതാണ്.ആരോഗ്യ ജാഗ്രത ക്യാമ്പയിന് ശക്തിപ്പെടുത്തുന്നതാണ്. ഡെങ്കിപ്പനി, എലിപ്പനി തുടങ്ങിയ പകര്‍ച്ചവ്യാധികള് ക്കെതിരെ ജാഗ്രത പാലിക്കും. ഓക്‌സിജന് പ്ലാന്റുകള് സമയബന്ധിതമായി പ്രവര്‍ത്തനസജ്ജമാക്കാനും മന്ത്രി നിര്‍ദേശം നല്‍കി.\nആരോഗ്യ വകുപ്പ് പ്രിന്‍സിപ്പല് സെക്രട്ടറി ഡോ. രാജന് എന്. ഖോബ്രഗഡെ, ആരോഗ്യ വകുപ്പ് ഡയറക്ടര് ഡോ. വി.ആര്. രാജു, അഡീഷണല് ഡയറക്ടര്‍മാര്, ഡെപ്യൂട്ടി ഡയറക്ടര്‍മാര്, ജില്ലാ മെഡിക്കല് ഓഫീസര്‍മാര് എന്നിവര് യോഗത്തില് പങ്കെടുത്തു.\nLast modified on Saturday, 13 November 2021 10:21\n« ന്യൂമോണിയയ്‌ക്കെതിരെ സാന്‍സ് പദ്ധതി നടപ്പിലാക്കും: മന്ത്രി വീണാ ജോര്‍ജ് ഓരോ ശ്വാസവും വിലപ്പെട്ടത്: നവംബര് 12 ലോക ന്യൂമോണിയ ദിനം കേരളത്തിൽ പ്രമേഹ ബോധവത്ക്കരണ, പരിശോധനാ യജ്ഞം പ്രഖ്യാപിച്ച് ഡി.ഡി.ആർ.സി എസ് ആർ എൽ ഡയഗ്നോസ്റ്റിക്സ് »


കുടുംബങ്ങളിലേക്ക് അങ്കണവാടി' ശക്തിപ്പെടുത്തുന്നു - BLIVE - Malayalam\nby Blive News April 3, 2020, 10:27 am 1.2k Views\nസംസ്ഥാനത്ത് കോവിഡ് 19 രോഗികള് കൂടുന്ന സാഹചര്യത്തില് ബ്രേക്ക് ദ ചെയിനിന്റെ ഭാഗമായി വനിത ശിശുവികസന വകുപ്പ് ആവിഷ്‌ക്കരിച്ച ‘കുടുംബങ്ങളിലേക്ക് അങ്കണവാടി’ ശക്തിപ്പെടുത്താന് തീരുമാനിച്ചതായി ആരോഗ്യ സാമൂഹ്യനീതി വനിത ശിശുവികസന വകുപ്പ് മന്ത്രി കെ.കെ. ശൈലജ ടീച്ചര് അറിയിച്ചു. രോഗ വ്യാപനം തടയുന്നതിനായി 33,115 അങ്കണവാടികളിലെ 60,000ത്തോളം വരുന്ന അങ്കണവാടി ജീവനക്കാര് മുഴുവന് വീടുകളിലും വിളിച്ച് ബോധവത്ക്കരണം നടത്തി വരുന്നു. ഈ ബോധവത്ക്കരണ പ്രവര്‍ത്തനങ്ങളാണ് ഊര്‍ജിതമാക്കുന്നത്. നിര്‍ദേശങ്ങള് മുഴുവന് ഇവര് പാലിക്കുന്നുണ്ടെന്ന് സൂപ്പര്‍വൈസര്‍മാരും സിഡിപിഒമാരും പ്രോഗ്രാം ഓഫിസര്‍മാരും ഉറപ്പുവരുത്തേണ്ടതാണ്. ഇവര് ശേഖരിക്കുന്ന വിവരങ്ങള് ബന്ധപ്പെട്ട സൂപ്പര്‍വൈസര്‍മാര് പരിശോധിച്ച് ഉറപ്പ് വരുത്തേണ്ടതാണെന്നും മന്ത്രി വ്യക്തമാക്കി.\nമൂന്നു വയസിന് താഴെയുള്ള കുട്ടികള്, പ്രീസ്‌കൂള് കുട്ടികള്, ഗര്‍ഭിണികള്, മുലയൂട്ടുന്ന അമ്മമാര് എന്നിവരുടെ വീടുകളില് ഫോണ് മുഖാന്തരം അവരുടെ ആരോഗ്യ സ്ഥിതിയും ക്ഷേമവും അന്വേഷിച്ച് കോവിഡ 19 പ്രതിരോധിക്കുവാന് ആവശ്യമായ മാര്‍ഗനിര്‍ദ്ദേശങ്ങള് നല്‍കേണ്ടതാണ്. കുട്ടികളുടെ പോഷണ നിലവാരത്തെ കുറിച്ചും ഭക്ഷണ ലഭ്യതയെക്കുറിച്ചും പ്രത്യകം ഉറപ്പുവരുത്തണ്ടതാണ്. ആരോഗ്യ പ്രവര്‍ത്തകരുടെ സേവനം ആവശ്യമായ സന്ദര്‍ഭങ്ങളില് ലഭ്യമാക്കണം. ഭക്ഷണലഭ്യത കുറവാണെന്ന് കണ്ടാല് പഞ്ചായത്തുമായി ബന്ധപ്പെട്ട് ഭക്ഷണം ലഭ്യമാക്കുന്നതിനുള്ള നടപടി സ്വീകരിക്കേണ്ടതാണ്.\nഓരോ അങ്കണവാടി പ്രവര്‍ത്തകരുടേയും പ്രദേശത്തുള്ള പോഷകക്കുറവുള്ള കുട്ടികള്, എന്തെങ്കിലും അപകട സാധ്യതയില് കഴിയുന്ന കുട്ടികള്, ഗര്‍ഭിണികള്, മുലയൂട്ടുന്ന അമ്മമാര്, കൗമാരപ്രായക്കാര് എന്നിവരുടെ കാര്യത്തില് പ്രത്യേക ശ്രദ്ധ ചെലുത്തേണ്ടതും അത് സൂപ്പര്‍വൈസര്, സിഡിപിഒ എന്നിവര് നിരീക്ഷിക്കുകയും വേണം.\nവീട്ടിലെ മുതിര്‍ന്ന പൗരന്‍മാരെപ്പറ്റി പ്രത്യേക വിവരശേഖരണം നടത്തണം. ആരോഗ്യ വകുപ്പ് നല്‍കിയ മുതിര്‍ന്ന പൗരന്‍മാര്‍ക്കുള്ള മാര്‍ഗനിര്‍ദേശങ്ങള് പറഞ്ഞ് മനസിലാക്കണം. ഓരോ മുതിര്‍ന്ന പൗരന്മാരുടെയും വിവരങ്ങള് ഗൂഗിള് ഷീറ്റില് പ്രത്യേകമായി രേഖപ്പെടുത്തേണ്ടതാണ്. അവര്‍ക്ക് ഭക്ഷണം, മരുന്ന് എന്നിവയുടെ കുറവ് കണ്ടെത്തുന്ന പക്ഷം പഞ്ചായത്ത്, മെഡിക്കല് ഓഫീസര്‍മാരുമായി ബന്ധപ്പെടുത്തി പരിഹരിക്കേണ്ടതാണ്. കൗണ്‍സിലിംഗ് ആവശ്യമായവര്‍ക്ക് ജില്ലാ മാനസികാരോഗ്യ പരിപാടിയുടെ ഭാഗമായി ടെലി കൗണ്‍സിലിംഗ് സേവനം ലഭ്യമാക്കണം.\nകൂടാതെ പഞ്ചായത്തുകളില് കോവിഡ് 19ന്റെ പ്രതിരോധ പരിപാടികളില് ആരോഗ്യവകുപ്പ്, പഞ്ചായത്ത്, കുടുംബശ്രീ എന്നിവരുമായി സഹകരിച്ച് പ്രവര്‍ത്തിക്കേണ്ടതാണ്.\nPrevious article വികലാംഗക്ഷേമ കോര്‍പറേഷന് 20 കോടിയുടെ സര്‍ക്കാര് ഗ്യാരന്റി\nNext article സര്‍ക്കാര് സമഗ്രമായ സാമ്പത്തികാച്ചടക്ക പദ്ധതി പ്രഖ്യാപിക്കണം


അല് ഇഖ്‌ലാസ് – സൂക്തങ്ങള്: 1-4 – Quran Padanam\nസുബ്ഹാന് ബാബു, 112- അല്‍ഇഖ്‌ലാസ്വ്\nഅല് ഇഖ്‌ലാസ് – സൂക്തങ്ങള്: 1-4\nقُلْ هُوَ ٱللَّهُ أَحَدٌ﴿١﴾ ٱللَّهُ ٱلصَّمَدُ﴿٢﴾ لَمْ يَلِدْ وَلَمْ يُولَدْ﴿٣﴾ وَلَمْ يَكُن لَّهُۥ كُفُوًا أَحَدٌۢ﴿٤﴾\n2. നിങ്ങള് എന്നോട് പരിചയപ്പെടുത്താനാവശ്യപ്പെടുന്ന ദൈവം അല്ലാഹുവല്ലാതെ മറ്റാരുമല്ല എന്നര്‍ഥം. ഇത് ചോദ്യകര്‍ത്താക്കള്‍ക്കുള്ള ഒന്നാമത്തെ മറുപടിയാകുന്നു. താല്‍പര്യമിതാണ്: ‘നിങ്ങള് മറ്റെല്ലാ ആരാധ്യരെയുമുപേക്ഷിച്ച് പുതിയ ഒരു ദൈവത്തെ ആരാധിക്കണമെന്നല്ല ഞാന് പറയുന്നത്. നിങ്ങള് അല്ലാഹു എന്ന പേരില് അറിയുന്ന ആ യഥാര്‍ഥ ദൈവത്തെത്തന്നെയാണ് ഞാനുദ്ദേശിക്കുന്നത്.’ اللهُ അറബികള്‍ക്ക് അന്യമായ ഒരു പദമായിരുന്നില്ല. പൗരാണികകാലം മുതലേ അവര് പ്രപഞ്ചസ്രഷ്ടാവിനെ കുറിക്കാന് ഈ പദംതന്നെയാണ് ഉപയോഗിച്ചിരുന്നത്. മറ്റ് ആരാധ്യരെയൊന്നും അവര് ഈ പദംകൊണ്ട് വ്യവഹരിച്ചിരുന്നില്ല. إِلـه (ദൈവം) എന്ന പദംകൊണ്ടാണ് ഇതര ദൈവങ്ങളെ വിളിച്ചിരുന്നത്.\n3. അറബി വ്യാകരണനിയമങ്ങളുടെ വെളിച്ചത്തില് പണ്ഡിതന്മാര് هُوَ اللهُ എന്ന വാക്യത്തിന് പലവിധ തര്‍കീബുകള് (ഘടനകള്) നിര്‍ദേശിച്ചിട്ടുണ്ട്. അവയില് നമ്മുടെ വീക്ഷണത്തില്, ഈ സന്ദര്‍ഭത്തോട് ഏറ്റം ഇണങ്ങുന്ന ഘടന ഇതാകുന്നു: ‘ഹുവ’ മുബ്തദഅ്-ആഖ്യം. ‘അല്ലാഹു’ അതിന്റെ ഖബര് -ആഖ്യാതം. ‘അഹദ്’, അതിന്റെ രണ്ടാമത്തെ ആഖ്യാതം. ആ ഘടനയനുസരിച്ച് വാക്യത്തിന്റെ ആശയം ഇപ്രകാരമാകുന്നു: ഏതൊരുവനെക്കുറിച്ചാണോ നിങ്ങള് എന്നോട് ചോദിക്കുന്നത്, അവന് അല്ലാഹുവാകുന്നു. ഏകനാകുന്നു.’ മറ്റൊരാശയം ഇങ്ങനെയുമാകാം: ‘ആ അല്ലാഹു ഏകനാകുന്നു.’ ഭാഷാപരമായി ഇതും തെറ്റല്ല. ഇവിടെ ആദ്യമായി ഗ്രഹിച്ചിരിക്കേണ്ട ഒരു സംഗതിയിതാണ്: ഈ വാക്യത്തില് അല്ലാഹുവിനെ ‘അഹദ്’ എന്നു വിശേഷിപ്പിച്ചത് അറബിഭാഷയില് ഈ പദത്തിന്റെ അസാധാരണമായ പ്രയോഗമാണ്. സാധാരണഗതിയില് ഈ പദം مُضَاف ആയിട്ടോ مُضَافٌ إِلَيْهِ ആയിട്ടോ (മറ്റൊന്നിനെ അതിനോട് ഘടിപ്പിച്ചുകൊണ്ടോ അതിനെ മറ്റൊന്നിനോട് ഘടിപ്പിച്ചുകൊണ്ടോ) ആണ് ഉപയോഗിക്കുക. ഉദാ: يَوْمُ الأَحَد (ആഴ്ചയിലെ പ്രഥമദിവസം), فَابْعَثُوا أَحَدَكُمْ (നിങ്ങളിലൊരാളെ അയയ്ക്കുക). മൊത്തമായ നിഷേധത്തെ കുറിക്കാനും ഉപയോഗിക്കാറുണ്ട്. ഉദാ: مَا جَائَنِي أَحَدٌ (എന്റെ അടുത്ത് ആരും വന്നില്ല). അല്ലെങ്കില് ചോദ്യവാക്യത്തില് സാമാന്യതയെ സൂചിപ്പിക്കാന് ഉപയോഗിക്കുന്നു. ഉദാ: هَلْ عِنْدَكَ أَحَدٌ (നിന്റെയടുത്ത് വല്ലവനും ഉണ്ടോ?). സോപാധികവാക്യത്തിലും (الجُمْلَةُ الشَّرْطِيَّة) സാമാന്യതയെ സൂചിപ്പിക്കാന് ഉപയോഗിക്കാറുണ്ട്. ഉദാ: إِنْ جَائَكَ أَحَدٌ (നിന്റെയടുക്കല് വല്ലവനും വന്നെങ്കില്). എണ്ണത്തിലും ഉപയോഗിക്കാറുണ്ട്. أَحَد، إِثْنَان، أَحَدَ عَشَر (ഒന്ന്, രണ്ട്, പതിനൊന്ന്). ഖുര്‍ആന് അവതരിക്കുന്നതിനു മുമ്പ് ഈ ഉപയോഗങ്ങള്‍ക്കല്ലാതെ അറബിഭാഷയില് ഈ പദം ഒരു വസ്തുവിന്റെയോ വ്യക്തിയുടെയോ വിശേഷണമായി ഉപയോഗിച്ചതിന് ഉദാഹരണം കാണുകയില്ല.\n5. ബഹുദൈവവിശ്വാസികള് എല്ലാ കാലത്തും വെച്ചുപുലര്‍ത്തിയിരുന്ന ഒരു സങ്കല്‍പമാണ് മനുഷ്യര്‍ക്കെന്നപോലെ ദൈവങ്ങള്‍ക്കും ധാരാളം അംഗങ്ങളുള്ള വംശമുണ്ട് എന്നുള്ളത്. അവരില് ദാമ്പത്യത്തിന്റെയും പ്രജനനത്തിന്റെയും ശൃംഖല തുടര്‍ന്നുകൊണ്ടിരിക്കുന്നു. ഈ മൂഢസങ്കല്‍പത്തില് അവര് സര്‍വലോകനാഥനായ അല്ലാഹുവിനെപ്പോലും ഒഴിവാക്കുന്നില്ല. അവന്നും സന്തതികള് നിര്‍ദേശിക്കപ്പെട്ടിരിക്കുന്നു. അറബികള് മലക്കുകളെ അല്ലാഹുവിന്റെ പെണ്‍മക്കളെന്നു ഘോഷിച്ചിരുന്നതായി വിശുദ്ധ ഖുര്‍ആന് ചൂണ്ടിക്കാണിച്ചിട്ടുണ്ടല്ലോ. പ്രവാചകവര്യന്മാരുടെ സമുദായങ്ങള്‍ക്കുപോലും ഈ അവിവേകത്തില്‍നിന്ന് മുക്തരാവാന് കഴിഞ്ഞിട്ടില്ല. ചിലയാളുകള് ദൈവപുത്രന്മാരാണെന്ന വിശ്വാസം അവരിലും വളര്‍ന്നുവരുകയുണ്ടായി. ഈ വ്യത്യസ്ത അനുമാനങ്ങളില് രണ്ടുതരം സങ്കല്‍പങ്ങള് എന്നും കൂടിക്കുഴഞ്ഞുകൊണ്ടിരുന്നു. തങ്ങള് ദൈവപുത്രനെന്നാരോപിക്കുന്നവന് ആ പരിശുദ്ധസത്തയുടെ വംശപരമായ പുത്രനാണെന്ന് ചിലര് കരുതി. തങ്ങള് ദൈവപുത്രനെന്നു വിളിക്കുന്നയാള് ദൈവം ദത്തുപുത്രനായി സ്വീകരിച്ച മനുഷ്യനാണെന്നാണ് ചിലര് കരുതിയത്. വല്ലവരെയും ദൈവത്തിന്റെ പിതാവെന്നാരോപിക്കാന് ആരും ധൈര്യപ്പെട്ടില്ലെങ്കിലും അവനെ സംബന്ധിച്ച് പ്രജനനത്തില്‍നിന്നും വംശപരമ്പരയില്‍നിന്നും മുക്തനല്ലെന്നും സന്താനഹീനനായ അവസ്ഥയില് അവന്ന് ഒരു പുത്രനെ സ്വീകരിക്കേണ്ടത് ആവശ്യമായിത്തീര്‍ന്നുവെന്നും അവനും മനുഷ്യരെപ്പോലെ പുത്രകളത്രങ്ങളുള്ള അസ്തിത്വമാണെന്നുമുള്ള സങ്കല്‍പം വെച്ചുപുലര്‍ത്തുന്ന മനുഷ്യമനസ്സ് ദൈവവും ആരുടെയോ പുത്രനായിരിക്കുമെന്ന അനുമാനത്തില്‍നിന്ന് മുക്തമായിരിക്കുകയില്ല. നബി(സ)യോട് ചോദിച്ച ചോദ്യങ്ങളിലൊന്ന് ‘അല്ലാഹുവിന്റെ വംശമേത്’ എന്നായതിന്റെ ന്യായം അതുതന്നെയാണ്. ആരില്‍നിന്നാണവന്ന് ലോകത്തിന്റെ അവകാശം കിട്ടിയതെന്നും അവന്നുശേഷം ആരായിരിക്കും അതിന്റെ അവകാശിയെന്നുമുള്ള ചോദ്യത്തിന്റെയും ആധാരം ഈ അനുമാനംതന്നെ. ഈ മൂഢസങ്കല്‍പങ്ങള് അപഗ്രഥിച്ചുനോക്കിയാല്, ഈ സങ്കല്‍പങ്ങളാവിഷ്‌കരിക്കാന് മറ്റു ചില കാര്യങ്ങള് കൂടി സങ്കല്‍പിക്കേണ്ടതനിവാര്യമായിത്തീരുന്നു. ഒന്ന്, ദൈവം ഏകനല്ല. ദൈവങ്ങളുടേതായ ഒരു വര്‍ഗമുണ്ട്. അതിലെ അംഗങ്ങള് ദിവ്യത്വഗുണങ്ങളിലും കര്‍മങ്ങളിലും അധികാരങ്ങളിലും പങ്കാളികളാകുന്നു. ഈ സങ്കല്‍പം ദൈവത്തിന് വംശപരമായ സന്തതിയെ ആരോപിക്കുമ്പോള് മാത്രമല്ല, ദൈവം ആരെയെങ്കിലും പുത്രനായി ദത്തെടുത്തതായി ആരോപിക്കുമ്പോഴും അനിവാര്യമായിത്തീരും. എന്തുകൊണ്ടെന്നാല്, ഒരുവന്റെ ദത്തുപുത്രന് അനിവാര്യമായും സ്വജാതിയില്‍പെട്ടവനായിരിക്കണമല്ലോ. അല്ലാഹുവിന്- മആദല്ലാഹ് – സ്വജാതീയരുണ്ടെങ്കില് അവര്‍ക്ക് ദിവ്യത്വഗുണങ്ങളുമുണ്ട് എന്നത് നിഷേധിക്കാനാവില്ല. രണ്ട്, സ്ത്രീ-പുരുഷ സംസര്‍ഗവും മാതൃശരീരത്തില്‍നിന്നും പിതൃശരീരത്തില്‍നിന്നും ബീജധാതുക്കള് പുറപ്പെട്ട് ശിശുരൂപം കൈക്കൊള്ളുക എന്നതും ഇല്ലാതെ സന്തതികളെ സങ്കല്‍പിക്കാനാവില്ല. അപ്പോള് അല്ലാഹുവിനും സന്തതിയെ സങ്കല്‍പിക്കുന്നതിന്റെ അനിവാര്യതയായിത്തീരുന്നു-മആദല്ലാഹ്- അവനെ പദാര്‍ഥികവും ജഡികവുമായ ഒരസ്തിത്വമായി കല്‍പിക്കല്. അവന്ന് സ്വജാതിയില്‍നിന്നുള്ള ഭാര്യയും വേണം. അവന്റെ ശരീരത്തില്‍നിന്ന് ബീജം സ്രവിക്കുകയും വേണം. മൂന്ന്, പ്രജനനവും സന്തതിപരമ്പരയും എവിടെ ഉണ്ടെങ്കിലും അതിന്റെ നിമിത്തം അംഗങ്ങളുടെ നശ്വരതയും വംശം നിലനിര്‍ത്താന് അവരില്‍നിന്ന് സന്തതികളുണ്ടാവേണ്ടതിന്റെ അനുപേക്ഷണീയതയുമാകുന്നു. അപ്പോള് അല്ലാഹുവിന് പുത്രനെ സങ്കല്‍പിക്കുന്നതുവഴി അല്ലാഹു-മആദല്ലാഹ്-നശ്വരനാണെന്നും അനശ്വരമായത് അവന്റെ സത്തയല്ല വംശമാണെന്നും വന്നുകൂടുന്നു. അപ്രകാരം നശ്വരമായ മറ്റ് അംഗങ്ങളെപ്പോലെ -നഊദുബില്ലാഹ്- അല്ലാഹുവിനും ആദ്യവും അന്ത്യവുമുണ്ടെന്നും വരുന്നു. എന്തുകൊണ്ടെന്നാല്, വംശനൈരന്തര്യം പ്രജനനത്തെ ആശ്രയിച്ചു നിലകൊള്ളുന്ന ഏതു വര്‍ഗത്തിലെയും അംഗങ്ങള് അനശ്വരമോ അനന്തമോ ആയിരിക്കുകയില്ല. നാല്, മക്കളില്ലാത്തവന് തന്റെ ജീവിതത്തിന് വല്ലവിധത്തിലും സഹായകമാകുന്നതിനുവേണ്ടിയാണ് മറ്റൊരുവനെ പുത്രനായി ദത്തെടുക്കുന്നത്. അല്ലെങ്കില് തന്റെ മരണാനന്തരം ഒരനന്തരാവകാശി ആവശ്യമുള്ളതുകൊണ്ടായിരിക്കും. അപ്പോള് അല്ലാഹു ഒരാളെ ദത്തുപുത്രനായി സ്വീകരിക്കുക എന്നതിനര്‍ഥം, നശ്വരരായ വ്യക്തികളിലുള്ള ദൗര്‍ബല്യങ്ങള് അവനിലും ആരോപിക്കുക എന്നാകുന്നു. അല്ലാഹു അഹദും അസ്സ്വമദുമാണെന്ന പ്രസ്താവനയിലൂടെ ഈ സങ്കല്‍പങ്ങളുടെയെല്ലാം വേരറുത്തു കളഞ്ഞിരിക്കുകയാണ്. അതിനുശേഷം ‘അവന്ന് സന്തതിയേതുമില്ല. അവന് ആരുടെയും സന്താനവുമല്ല’ എന്ന വാക്യത്തിലൂടെ അക്കാര്യത്തില് ഒരു സംശയത്തിനും ഇടമില്ലാതാക്കി. കൂടാതെ, ദൈവസത്തയെ സംബന്ധിച്ചുള്ള ഇത്തരം സങ്കല്‍പങ്ങള് ശിര്‍ക്കിന്റെ മുഖ്യമാര്‍ഗങ്ങളാകയാല് അവയെ സ്പഷ്ടമായും ഖണ്ഡിതമായും സുദൃഢമായും ഖണ്ഡിക്കുന്നത് ഈ സൂറയില് മാത്രം പരിമിതമാക്കിയിട്ടില്ല. ജനങ്ങള് യാഥാര്‍ഥ്യം നല്ലവണ്ണം ഗ്രഹിക്കുന്നതിനുവേണ്ടി വിശുദ്ധ ഖുര്‍ആനില് പലയിടത്തും അവന് ഈ ആശയങ്ങള് ആവര്‍ത്തിച്ച് അരുളിയിട്ടുണ്ട്. ഉദാഹരണത്തിന്, താഴെ സൂക്തങ്ങള് നോക്കുക: إِنَّمَا اللَّهُ إِلَٰهٌ وَاحِدٌ ۖ سُبْحَانَهُ أَن يَكُونَ لَهُ وَلَدٌ ۘ لَّهُ مَا فِي السَّمَاوَاتِ وَمَا فِي الْأَرْضِ – النساء : ١٧١ (ഏകനായ ദൈവം മാത്രമാകുന്നു അല്ലാഹു. പുത്രനുണ്ടാകുന്നതില്‍നിന്ന് പരിശുദ്ധനത്രേ അവന്. ആകാശഭൂമികളിലുള്ളതൊക്കെയും അവന്റേതാകുന്നു.) أَلَا إِنَّهُم مِّنْ إِفْكِهِمْ لَيَقُولُونَ. وَلَدَ اللَّهُ وَإِنَّهُمْ لَكَاذِبُونَ – الصّافّات : ١٥١-١٥٢ (അറിയുവിന്, ഇക്കൂട്ടര്, അല്ലാഹുവിന് മക്കളുണ്ടെന്ന് കള്ളം കെട്ടിച്ചമക്കുകയാകുന്നു. തീര്‍ച്ചയായും അവര് കള്ളം പറയുന്നവര്‍തന്നെയാണ്.) وَجَعَلُوا بَيْنَهُ وَبَيْنَ الْجِنَّةِ نَسَبًا ۚ وَلَقَدْ عَلِمَتِ الْجِنَّةُ إِنَّهُمْ لَمُحْضَرُونَ – الصّافّات : ١٥٨ (അവര് അല്ലാഹുവിനും ജിന്നുകള്‍ക്കുമിടയില് വംശബന്ധം ഉണ്ടാക്കിയിരിക്കുന്നു. എന്നാലോ, ജിന്നുകള്‍ക്ക് നന്നായറിയാം തങ്ങള് (കുറ്റവാളികളായി) ഹാജരാക്കപ്പെടുമെന്ന്.) وَجَعَلُوا لَهُ مِنْ عِبَادِهِ جُزْءًا ۚ إِنَّ الْإِنسَانَ لَكَفُورٌ مُّبِينٌ – الزخرف : ١٥ (ജനം അവന്റെ ചില ദാസന്മാരെ അവന്റെ ഘടകമാക്കിക്കളഞ്ഞു. മനുഷ്യന് സ്പഷ്ടമായും നന്ദികെട്ടവനാണെന്നതത്രേ യാഥാര്‍ഥ്യം.) وَجَعَلُوا لِلَّهِ شُرَكَاءَ الْجِنَّ وَخَلَقَهُمْ ۖ وَخَرَقُوا لَهُ بَنِينَ وَبَنَاتٍ بِغَيْرِ عِلْمٍ ۚ سُبْحَانَهُ وَتَعَالَىٰ عَمَّا يَصِفُونَ . بَدِيعُ السَّمَاوَاتِ وَالْأَرْضِ ۖ أَنَّىٰ يَكُونُ لَهُ وَلَدٌ وَلَمْ تَكُن لَّهُ صَاحِبَةٌ ۖ وَخَلَقَ كُلَّ شَيْءٍ ۖ – الأنعام : ١٠٠ – ١٠١ (ജനം ജിന്നുകളെ അല്ലാഹുവിന്റെ പങ്കാളികളായി നിശ്ചയിച്ചിരിക്കുന്നു, അവനാണവയെ സൃഷ്ടിച്ചതെന്നിരിക്കെ. അറിവില്ലാതെ, അവര് അവന്ന് പുത്രന്മാരെയും പുത്രികളെയും ആരോപിച്ചിരിക്കുന്നു. അവര് പറയുന്നതില്‍നിന്നൊക്കെയും അവന് പരമപരിശുദ്ധനത്രേ. ആകാശഭൂമികളുടെ മൗലിക സ്രഷ്ടാവ്. അവന്ന് ഒരു പുത്രനുണ്ടാകുന്നതെങ്ങനെയാണ്, അവന്ന് ഒരു സഖിപോലും ഇല്ലെന്നും സകലതും അവന് സൃഷ്ടിച്ചതാണെന്നുമിരിക്കെ?!) وَقَالُوا اتَّخَذَ الرَّحْمَٰنُ وَلَدًا ۗ سُبْحَانَهُ ۚ بَلْ عِبَادٌ مُّكْرَمُونَ – الانبياء : ٢٦ (അല്ലാഹു പുത്രനെ സ്വീകരിച്ചതായി ഇക്കൂട്ടര് ജല്‍പിച്ചിരിക്കുന്നു. അവനെത്ര പരിശുദ്ധന്! (അവര് പുത്രന്മാരെന്നു പറയുന്നവരാകട്ടെ) അവന്റെ ആദരണീയരായ അടിമകളാകുന്നു). قَالُوا اتَّخَذَ اللَّهُ وَلَدًا ۗ سُبْحَانَهُ ۖ هُوَ الْغَنِيُّ ۖ لَهُ مَا فِي السَّمَاوَاتِ وَمَا فِي الْأَرْضِ ۚ إِنْ عِندَكُم مِّن سُلْطَانٍ بِهَٰذَا ۚ أَتَقُولُونَ عَلَى اللَّهِ مَا لَا تَعْلَمُونَ – يونس : ٦٨ (അല്ലാഹു പുത്രനെ സ്വീകരിച്ചുവെന്നു ജനം പറഞ്ഞുകളഞ്ഞു. അവനെത്ര പരിശുദ്ധന്! അവന് സ്വയംപര്യാപ്തനാകുന്നു. ആകാശഭൂമികളൊക്കെയും അവന്റേതാണ്. നിങ്ങളിപ്പറയുന്നതിന് നിങ്ങളുടെ വശം വല്ല പ്രമാണവുമുണ്ടോ? അല്ലാഹുവിനെക്കുറിച്ച് നിങ്ങള്‍ക്കറിഞ്ഞുകൂടാത്ത കാര്യങ്ങള് പറയുകയോ?!) وَقُلِ الْحَمْدُ لِلَّهِ الَّذِي لَمْ يَتَّخِذْ وَلَدًا وَلَمْ يَكُن لَّهُ شَرِيكٌ فِي الْمُلْكِ وَلَمْ يَكُن لَّهُ وَلِيٌّ مِّنَ الذُّلِّ – بنى اسرائيل : ١١١ (നബീ, പറയുക: പുത്രനെ സ്വീകരിക്കാത്തവനും ആധിപത്യത്തില് പങ്കാളികളാരുമില്ലാത്തവനും രക്ഷിക്കാന് ഒരു സഹായി ആവശ്യമാകത്തക്ക വണ്ണം ഒരു ദൗര്‍ബല്യവും ഇല്ലാത്തവനുമായ അല്ലാഹുവിന് സര്‍വസ്തുതിയും.) مَا اتَّخَذَ اللَّهُ مِن وَلَدٍ وَمَا كَانَ مَعَهُ مِنْ إِلَٰهٍ ۚ – المؤمنون : ٩١ (അല്ലാഹു പുത്രനെ സ്വീകരിച്ചിട്ടില്ല. അവന്റെ കൂടെ വേറെ ദൈവവുമില്ല.) അല്ലാഹുവിന് വംശപരമായ മക്കളോ അല്ലെങ്കില് ദത്തുപുത്രന്മാരായി സ്വീകരിക്കപ്പെടുന്ന മക്കളോ ഉണ്ട് എന്ന വിശ്വാസത്തെ മേലുദ്ധരിച്ച സൂക്തങ്ങള് എല്ലാ വശങ്ങളിലൂടെയും ഖണ്ഡിച്ചിരിക്കുന്നു. അത് അബദ്ധമാണെന്നതിനുള്ള തെളിവുകളും പ്രസ്താവിച്ചിട്ടുണ്ട്. ഇതേ ആശയത്തില് ഖുര്‍ആനില് വന്നിട്ടുള്ള മറ്റനവധി സൂക്തങ്ങള് സൂറ അല്‍ഇഖ്‌ലാസ്വിനെ ഏറ്റവും നല്ല നിലയില് വ്യാഖ്യാനിച്ചിരിക്കുന്നു.\n6. كُفْو എന്നാണ് മൂലപദം. തുല്യന്, സമാനന്, സദൃശന്, സമശീര്‍ഷന് എന്നൊക്കെയാണര്‍ഥം. വൈവാഹികവിഷയത്തില് ‘കുഫ്‌വ്’ എന്ന പദം നമ്മുടെ ഭാഷയിലും ഉപയോഗിക്കാറുള്ളതാണല്ലോ. വധൂവരന്മാര് സാമൂഹികമായി തുല്യനിലവാരമുള്ളവരാവുക എന്നാണിതിന്റെ താല്‍പര്യം. ഇവിടെ സൂക്തത്തിന്റെ താല്‍പര്യമിതാകുന്നു: അല്ലാഹുവിനെപ്പോലെ അല്ലെങ്കില് അവന്ന് സമശീര്‍ഷനായി അല്ലെങ്കില് ഗുണങ്ങളിലും കര്‍മങ്ങളിലും അധികാരങ്ങളിലും ഏതെങ്കിലുമൊരളവില് അവനോടു സാദൃശ്യമുള്ള ഒരു വസ്തുവും പ്രപഞ്ചത്തിലെങ്ങും ഒരിക്കലും ഉണ്ടായിട്ടില്ല; എന്നെങ്കിലും ഉണ്ടാവുക സാധ്യവുമല്ല.


Evening Kerala News | കുന്നംകുളം അപകടം; കെ സ്വിഫ്റ്റ് ബസിന്റെ ഡ്രൈവറും പിക് അപ് വാൻ ഡ്രൈവറും അറസ്റ്റിൽ Latest Kerala News / Malayalam News Portal\nകുന്നംകുളം അപകടം; കെ സ്വിഫ്റ്റ് ബസിന്റെ ഡ്രൈവറും പിക് അപ് വാൻ ഡ്രൈവറും അറസ്റ്റിൽ\nIn: KERALA, THRISSUR, TRENDING NOW\nTagged: k-swift-bus, ksrtc\nതൃശൂര്: കുന്നംകുളം അപകടത്തിന് കാരണമായ കെ സ്വിഫ്റ്റ് ബസിന്റെ ഡ്രൈവറും പിക് അപ് വാൻ ഡ്രൈവറും അറസ്റ്റിൽ. പിക് അപ് വാൻ ഡ്രൈവറായ സൈനുദ്ദീൻ, കെ സ്വിഫ്റ്റ് ബസ് ഡ്രൈവർ വിനോദും ആണ് അറസ്റ്റിലായത്. കെ സ്വിഫ്റ്റ് ബസ് ഇന്നലെ പോലീസ് കസ്റ്റഡിയിലെടുത്തിരുന്നു. കുന്നംകുളത്ത് വാഹനമിടിച്ച് ഒരാള് മരിച്ച സംഭവത്തിലാണ് ബസ് പൊലീസ് കസ്റ്റഡിയിലെടുത്തത്. തമിഴ്‌നാട് കള്ളകുറിച്ചി സ്വദേശി പരസ്വാമിയാണ് അപകടത്തില് മരിച്ചത്.\nതൃശൂരില് നിന്ന് കോഴിക്കോട്ടേക്ക് പോവുകയായിരുന്ന ബസ് കുന്നംകുളം മലായ ജംഗ്ഷനില് വെച്ച് പുലര്‍ച്ചെ 5.30നാണ് അപകടത്തിൽപ്പെട്ടത്. സമീപത്തെ കടയിൽ നിന്നും ചായ വാങ്ങാൻ റോഡ് മുറിച്ചു കടക്കുന്നതിനിടെ ബസ് തമിഴ്നാട് സ്വദേശിയായ പരസ്വാമിയെ ഇടിക്കുകയായിരുന്നു. റോഡ് മുറിച്ചുകടക്കുകയായിരുന്ന പരസ്വാമിയെ ഒരു പിക്കപ്പ് വാനാണ് ആദ്യം ഇടിച്ചത്. റോഡില് വീണ പരസ്വാമിയുടെ ശരീരത്തിലൂടെ പിന്നാലെ എത്തിയ കെ സ്വിഫ്റ്റ് ബസും കയറിയിറങ്ങുകയായിരുന്നു. ഉടനെ ഇദ്ദേഹത്തെ ആശുപത്രിയില് എത്തിക്കാന് ശ്രമിച്ചെങ്കിലും യാത്രാമധ്യേ മരിച്ചു.\nകെ-സ്വിഫ്റ്റ് ബസ് ഇടിച്ചാണ് പരസ്വാമി മരിച്ചതെന്നായിരുന്നു ആദ്യം പുറത്തുവന്ന റിപ്പോര്‍ട്ടുകള്. എന്നാല് പിക്കപ്പ് വാനിടിച്ച് 30 സെക്കന്റുകള്‍ക്ക് ശേഷമാണ് കെ സ്വിഫ്റ്റ് ബസ് ഇയാളുടെ ശരീരത്തിലൂടെ കയറിയതെന്നാണ് സിസിടിവി ദൃശ്യങ്ങളില്‍നിന്ന് വ്യക്തമായിരിക്കുന്നത്.\nPrevious Post: അജ്മൽബിസ്മിയിൽ വിഷു ഈസ്‌റ്റർ സെയിൽ\nNext Post: കല്യാണ് ജൂവലേഴ്സില് സമ്മര് ബൊനാന്‍സ ഓഫര്


പരപ്പനങ്ങാടിയിലെ മുസ്ലിംലീഗ്,ട്രോമാകെയര് പ്രവര്‍ത്തകന് മുനീസ് നിര്യാതനായി – malabarinews.com\nപരപ്പനങ്ങാടിയിലെ മുസ്ലിംലീഗ്,ട്രോമാകെയര് പ്രവര്‍ത്തകന് മുനീസ് നിര്യാതനായി\nPosted on November 27, 2018 November 27, 2018 by newsmal\nപരപ്പനങ്ങാടി: പരപ്പനങ്ങാടി ചെട്ടിപ്പടി സ്വദേശി മുഹമ്മദ്‌കുട്ടിയുടെ മകൻ മുനീസ് (34)നിര്യാതനായി. ചൊവ്വാഴ്ച വൈകീട്ട് ചെട്ടിപ്പടിയിലെ സ്വകാര്യാശുപത്രിയില് വെച്ചായിരുന്നു അന്ത്യം. ഹൃദയാഘാതത്തെ തുടര്‍ന്നാണ് മരണം സംഭവിച്ചത്.\nമാതാവ്:ബീപാത്തു. ഭാര്യ:സാബിറ പാലത്തിങ്ങൽ. മക്കൾ: ഇഷാനാതെസ്നി( ആനപ്പടി, കേരള ഇംഗ്ളീഷ് മീഡിയം സ്‌കൂൾ ഒന്നാം ക്ലാസ് വിദ്യാർത്ഥി), അഹമ്മദ് ഇഹ്‌സാൻ. സഹോദരങ്ങൾ: അബ്ദുൽമജീദ്, ഫൈസൽ(ഖുവൈത്ത്), അയ്യൂബ്(ഖുവൈത്ത്), നൗഷാദ് ചെട്ടിപ്പടി(എസ് കെ എസ് എസ് എഫ് മലപ്പുറം വെസ്റ്റ് ജില്ലാ ഉപാധ്യക്ഷൻ), റിയാസ്, മഹബൂബി. ഖബറടക്കം നാളെ(ബുധൻ) രാവിലെ 10ന് ആലുങ്ങബീച്ച് ശൈഖിന്റെ പള്ളി ഖബർസ്ഥാനിൽ.\nമുസ്ലിംലീഗ് പ്രദേശിക നേതാവായ മുനീസ് ട്രോമാകെയറിന്റെ സജീവ പ്രവര്‍ത്തകന് കൂടിയാണ്. കഴിഞ്ഞമാസം കോഴിക്കോട് നഗരത്തില്‍വെച്ച് ഒരു വാഹനാപകടമുണ്ടായപ്പോള് രക്തത്തില് കുളിച്ച് റോഡരികില് കിടന്ന യുവതിക്ക് തന്റെ ഉടുവസ്ത്രമഴിച്ച് പുതപ്പിച്ചത് ഏറെ ശ്ലാഘിക്കപ്പെട്ടിരുന്നു. കഴിഞ്ഞ പ്രളയകാലത്ത് ട്രോമാകെയര് പ്രവര്‍ത്തകനായ മുനീസ് അഹോരാത്രം നടത്തിയ പ്രവര്‍ത്തനം ഏറെ പ്രശംസിക്കപ്പെട്ടിരുന്നു.\nPrevious PostPrevious തദ്ദേശസ്വയംഭരണ ഉപതിരഞ്ഞെടുപ്പ് 29ന്; 139 പേര് ജനവിധി തേടുന്നു\nNext PostNext ജനവാസകേന്ദ്രത്തിലേക്ക് മലിനജലം; പരപ്പനങ്ങാടി നഗരസഭയിലേക്ക് ജനകീയ മാര്‍ച്ച്


10 കുട്ടികളെ ഒന്നിച്ചു പ്രസവിച്ച അമ്മയെ 'കാണാനില്ലെന്ന്' സര്‍ക്കാര് | Malayalam News\n10 കുട്ടികളെ ഒന്നിച്ചു പ്രസവിച്ച അമ്മയെ 'കാണാനില്ലെന്ന്' സര്‍ക്കാര്\nപ്രിറ്റോറിയ- ദക്ഷിണാഫ്രിക്കയില് ഒറ്റ പ്രസവത്തില് 10 കണ്‍മണികള്‍ക്ക് ജന്മം നല്‍കി ലോകമൊട്ടാകെ വലിയ വാര്‍ത്തയായ അമ്മയെ കണ്ടെത്താനായില്ലെന്ന് ദക്ഷിണാഫ്രിക്കന് സംസ്ഥാനമായ ഗോട്ടെങ് സര്‍ക്കാര്. 37കാരിയായ ഗൊസിയാമെ സിതോലെ ഒറ്റ പ്രസവത്തില് ഏഴ് ആണ്‍കുട്ടികള്‍ക്കും മൂന്ന് പെണ്‍കുട്ടികള്‍ക്കും ജന്മം നല്‍കി എന്ന് ആദ്യമായി റിപോര്‍ട്ട് ചെയ്തത് ഐഒഎല് ന്യൂസ് ആണ്. ഈ വാര്‍ത്ത വൈറലായതോടെ ഗൊട്ടെങ് സര്‍ക്കാര് സംസ്ഥാനത്തുടനീളം ആശുപത്രികളിലെ രേഖകള് പരിശോധിച്ചു. ഒറ്റ പ്രസവത്തില് 10 കുട്ടികള്‍ക്കു ജന്മം നല്‍കിയ യുവതിയുടെ രേഖകള് എവിടെയും കണ്ടെത്താനായില്ല എന്നാണ് സര്‍ക്കാര് വാര്‍ത്താ കുറിപ്പില് അറിയിച്ചത്. ഇക്കാര്യം സര്‍ക്കാരിന്റെ വാര്‍ത്താ വിതരണ വകുപ്പിന്റെ ഡയറക്ടര് ജനറല് ഫുല്‍മ വില്യംസും ട്വിറ്ററിലൂടെ വ്യക്തമാക്കി.\nഇതോടെ ഈ വാര്‍ത്തയുടെ ആധികാരികത സംബന്ധിച്ച് വലിയ ചര്‍ച്ച ഉയര്‍ന്നിരിക്കുകയാണ്. അതിനിടെ ഫുല്‍മ വില്യംസിന്റെ ട്വീറ്റിനു മറുപടിയുമായി വാര്‍ത്ത നല്‍കിയ ജേണലിസ്റ്റ് പിയെറ്റ് റാംപെഡിയും രംഗത്തെത്തി. 'ഉന്നതരായ അഴിമതിക്കാരേയും കള്ളന്‍മാരായ രാഷ്ട്രീയക്കാരേയും കണ്ടെത്താനും കേസെടുക്കാനും ഇതുവരെ പോലീസിനു കഴിഞ്ഞിട്ടില്ല. ഇവരെ കാണാനും തൊടാനും പറ്റുന്നില്ല എന്നതിനര്‍ത്ഥം അവര് ഇല്ലെന്നാണോ. താങ്കളുടെ യുക്തിയില്ലായ്മയും ചിന്താ ദാരിദ്ര്യവും കഷ്ടം തന്നെ'- എന്നായിരുന്നു പിയെറ്റിന്റെ മറുപടി ട്വീറ്റ്. പിയെറ്റ് വ്യാജ വാര്‍ത്ത ഉണ്ടാക്കിയെന്ന പ്രചരണവും നടക്കുന്നുണ്ട്. ഇതിനു മറുപടിയായ ഗര്‍ഭിണിയായ ഗൊസിയാമെയുടെ കൂടെയുള്ള പിയെറ്റിന്റെ ചിത്രവും പലരും പങ്കുവെക്കുന്നുണ്ട്. എന്നാല് ഇതുവരെ കുട്ടികളുടെ ചിത്രം പുറത്തു വന്നിട്ടില്ല. ഇത് അവരുടെ സ്വകാര്യതയാണെന്നാണ് ഒരു പക്ഷം പറയുന്നത്. 10 കുട്ടികളെവിടെ എന്ന് സര്‍ക്കാര് ചോദിക്കുമ്പോള് റംപെഡ് കോക്രി കാണിക്കുയാണെന്നും ട്വിറ്ററില് ഒരു വിഭാഗം ആരോപിക്കുന്നു.\nInternational South Africa South African woman 10 babies


എന്റെ ബൂലോഗം: 08/01/2011 - 09/01/2011\nആയുര്‍വേദം പഠിക്കുന്നതിനിടയിലാധുനികവും പഠിക്കുന്നതിനെ കുറിച്ച് ചിലര്.\nആയുര്‍വേദം വളരണം വികസിക്കണം എന്നു ഒരു വാദം.\nആയുര്‍വേദം വികസിക്കണം എന്നതു കൊണ്ട് എന്താണുദ്ദേശിക്കുന്നത്?\nആയുര്‍വേദത്തിലെ കഷായങ്ങള് മധുരമുള്ള സിറപ്പാക്കണം എന്നാണോ?\nആയുര്‍വേദഗുളികകള് കാപ്സൂളാകണം എന്നാണൊ?\nആയുര്‍വേദമരുന്നുകള് കുത്തിവയ്ക്കണം എന്നാണോ?\nആയുര്‍വേദഡോക്റ്റര്‍മാര് പഴയ ഉപകരണങ്ങള് എല്ലാം പുതുക്കിപ്പണിത് ശസ്ത്രക്രിയ ചെയ്യണം എന്നാണൊ?\nആയുര്‍വേദവിദഗ്ദ്ധര് രോഗങ്ങളെ ഒക്കെ ഇംഗ്ലീഷില് പേരിട്ടു വിളിക്കണം എന്നാണൊ?\nറിസര്‍ച് ചെയ്ത് ആയുര്‍വേദം വളര്‍ത്താന് ആവശ്യപ്പെടുന്നവരും എന്തൊക്കെ ആണ് ഉദ്ദേശിക്കുന്നത് എന്നു ഒന്നു വ്യക്തമാക്കിയാല് നന്നായിരുന്നു.\nഇനി ഞാന് എന്റെ ഒരു അനുഭവം വിശദീകരിക്കാം.\nഇത് ഒരു മഹാകാര്യം ഒന്നും അല്ല പക്ഷെ ആയുര്‍വേദചികില്‍സ എന്താണ് എന്ന് സൂചിപ്പിക്കാന് ആണ്.\nഞാന് ബി എ എം മൂന്നാം വര്‍ഷം പഠിക്കുന്ന കാലം . എന്റെ അയല് വാസിയായ ഒരു അധ്യാപകന് ഒരിക്കല് എന്നെ കാണാന് വന്നു. അദ്ദേഹത്തിന്റെ പ്രശനം കുറെ നാളുകളായി അദ്ദേഹത്തിന്റെ തലയില് മുഴുവന് ചിരങ്ങു പോലെ വട്ടം വട്ടം അളിഞ്ഞളിഞ്ഞ് മുടി ഒക്കെ പോയി. നാറ്റവും ഉണ്ട്. കുറെ ചികില്‍സകള് ഒക്കെ ചെയ്തു - ഹരിപ്പാട്ടും ചുറ്റുവട്ടത്തും ഉള്ള ആയുര്‍വേദ, അലോപതി, ഹോമിയൊപതികള് എല്ലാം പക്ഷെ ഫലം നാസ്തി. ജോലിക്കുപോകാന് പറ്റാത്ത അവസ്ഥ - കുട്ടികളുടെ മുന്നില് ഈ നാറ്റവും കൊണ്ട് പോകാന് വയ്യ. എന്റെ സാറന്മാരോടാരോടെങ്കിലും ചോദിച്ച് ഒരു പരിഹാരം നിര്‍ദ്ദേശിക്കണം.\nഇതെല്ലാം ഒരു കടലാസില് എഴുതി മേടിച്ച് തിരികെ കോളേജില് എത്തി അന്നത്തെ ഞങ്ങളുടെ അദ്ധ്യാപകനായ ശ്രീ കൃഷ്ണന് മൂസ്സ് മാഷിനെ കണ്ടു. രോഗവിവരം എല്ലാം അറിഞ്ഞ ശേഷം അദ്ദേഹം ഒരു കുറിപ്പടി എഴുതാന് എനിക്കു പറഞ്ഞു തന്നു. രോഗിയെ കാണാത്തതുകൊണ്ട് ഈ മരുന്നു കഴിച്ചിട്ട് വിവരം അറിയിക്കുവാന് പറഞ്ഞു.\nരണ്ടാഴ്ച കഴിഞ്ഞപ്പോള് അദ്ദേഹത്തിന്റെ കത്തു വന്നു. വെള്ളം ഒലിക്കല് കൂടി തുടങ്ങി അപ്പോഴത്തെ അവസ്ഥ. രോഗം അല്‍പം മോശമായി.\nഅന്ന് മൂസ് മാഷ് അവധി. ഇനി ആരെ കാണും? അവിടെ തന്നെ ഡോ ഭരതരാജന് എന്ന ഒരു സാറുണ്ടായിരുന്നു. അദ്ദേഹത്തിനെ കണ്ടു പഴയ വിവരങ്ങള് എല്ലാം പറഞ്ഞു. കൊടുത്ത മരുന്നുകള് പറഞ്ഞു. പുതിയ കത്തും കാണിച്ചു. അതെല്ലാം വിശദമായി പരിശോധിച്ച അദ്ദേഹം പറഞ്ഞു.\nഅപ്പോള് കൊടുത്ത കഷായം മാറ്റണം.\nരോഗിയെ രണ്ടു പേരും കണ്ടിട്ടില്ല. ഉപശയം എന്ന രീതിവച്ച് അനുമാനിക്കുകയാണ്.\nഎടൊ എങ്കില് ഈ കഷായം കൊടുക്കൂ., ബാക്കി മരുന്നുകളെല്ലാം പഴയതു തന്നെ മതി. ആറു ദിവസം കൊടുത്താല്; അതെല്ലാം ഉണങ്ങി പൊടിപോലെ ആകും.\nപിന്നെ മാറണം എങ്കില് തക്രധാര ചെയ്യണം അതിനിവിടെ വരാന് പറഞ്ഞാല് മതി.\nപുതിയ കഷായ കുറിപ്പടിയും എന്നെ കൊണ്ട് എഴുതിച്ചു.\nഅദ്ദേഹം പറഞ്ഞതുപോലെ തന്നെ സംഭൈച്ചു. കഷായം ആറു ദിവസം കഴിച്ചശേഷമുള്ള എഴുത്തും വന്നു. തലയിലെ പൊറ്റകള് എല്ലാം ഉണങ്ങി വെളുത്ത പൊടി പോലെ ആയി. പഴുപ്പും നാറ്റവും എല്ലാം പോയി. ഇനി എപ്പൊഴാ ധാരയ്ക്കു വരേണ്ടത്? പക്ഷെ അതോടൊപ്പം തന്നെ അദ്ദേഹത്തെ അലട്ടുന്ന മറ്റൊരു പ്രശ്നം കൂടി പറഞ്ഞു.\nവിവാഹം കഴിഞ്ഞ് ആറു കൊല്ലങ്ങള് ആയി. രണ്ടു പേരും സ്കൂള് അദ്ധ്യാപകര്. ഇതു വരെ ഭാര്യ ഗര്‍ഭിണി ആയിട്ടില്ല അതിന്റെയും പരിശോധനകളും ചികില്‍സകളും എല്ലാം മുറ പോലെ നടക്കുന്നു. അതിനു കൂടി എന്തെങ്കിലും പരിഹാരം ഉണ്ടാകുമൊ?\nഅവിടെ തന്നെ ഉള്ള ഒരു ആയുര്‍വേദ റിസെര്‍ച് വിംഗ് ഉണ്ട് അവിടെ ഒരു പിള്ള മാഷ് ഉണ്ട് ഡൊ മാധവന് പിള്ള. അദ്ദേഹം ഇക്കാര്യത്തില് പഠനം നടത്തുന്നു സ്വന്തമായി. അദ്ദേഹത്തിനോടു വിവരം പറഞ്ഞു. അദ്ദേഹം, പറഞ്ഞു ഏതായാലും ധാരയ്ക്കു വരുമ്പോള് രണ്ടു പേരോടും കൂടി വരാന് പറയൂ.\nപറഞ്ഞ പ്രകാരം രണ്ടു പേരും വന്നു.\nഇരുവരെയും പിള്ളമാഷുടെ മുന്നില് എത്തിച്ചു. അദ്ദേഹം ഒരു മുക്കാല് മണിക്കൂര് ഇരുവരുമായി കുശലപ്രശ്നങ്ങള് നടത്തി.\nഞങ്ങള് മൂന്നാം കൊല്ലക്കാര് രോഗികളൊടു ചോദിക്കുന്ന ചോദ്യങ്ങളില് കൂടുതലായി ഒന്നും തന്നെ ചോദിച്ചുകേട്ടില്ല. ചോദ്യോത്തരങ്ങള് അല്ലാതെ രോഗികളെ സ്പര്‍ശികുക പോലും ചെയ്തില്ല.\nഅതെല്ലാം കഴിഞ്ഞ് അദ്ദേഹം എന്നോടു പറഞ്ഞു.\nഎടൊ ഒരു കുറിപ്പടി എഴുത്. മരുന്നു പറഞ്ഞു ഇതങ്ങു കഴിക്കാന് പറ. ഞാന് കുറിപ്പടി എഴുതി. അവരുടെ കയില് കൊടുത്തു\nഎത്ര നാള് കഴിക്കണം? രോഗിയുടെ ചോദ്യം,\nഗര്‍ഭം ഉണ്ടാകുന്നതു വരെ സാറിന്റെ മറുപടി.\nഎണീറ്റു പോകാന് തുടങ്ങുന്ന രോഗി ഒരു കവര് മേശപ്പുറത്തു വയ്ക്കാന് നോക്കുന്നു.\nഎടുക്കടൊ അത് സാറിന്റെ അലര്‍ച്ച. എനിക്കു ജീവിക്കാന് ഉള്ള ശമ്പളം കിട്ടുന്നുണ്ട്. ഇതിന്റെ ഒന്നും ആവശ്യം ഇല്ല. നിങ്ങള്‍ക്കു പോകാം\n(ഒരു പൈസ പോലും ചെലവുണ്ടായില്ല രണ്ടു കൂട്ടര്‍ക്കും\nഇന്ന് ഒരാശുപത്രിയില് ചെന്നാലൊ ഡൊക്റ്റര്‍ക്കു ചെലവ്, ലാബ് കാര്‍ക്കു ചെലവ് രോഗിക്കു ചെലവ് ചെലവോടു ചെലവ്)\nരോഗികളെ പുറത്താക്കിയിട്ട് ഞാന് തിരികെ സാറിനടുത്തെത്തി.\nഅവര്‍ക്കു കുറിക്കുന്നമരുന്ന് പ്രസൂതിതന്ത്രത്തിലൊ വന്ധ്യാചികില്‍സിതത്തിലൊ ഉള്ള ഏതെങ്കിലും മരുന്ന് ആയിരിക്കും എന്നായിരുന്നു ഞാന് കരുതിയത്. പക്ഷെ കുറിച്ചതോ വാതവ്യാധിചികില്‍സിതത്തില് നിന്നും\nഅതിന്റെ യുക്തി എന്താണ് എന്നറിയണം. അതിനായിരുന്നു തിരികെ പോയത്.\nഅതു ചോദിച്ചതും ആ മരുന്നിന്റെ ഫലശ്രുതി ചൊല്ലാന് എന്നോടു പറഞ്ഞു. ഞാന് മൂന്നാം വര്‍ഷമല്ലെ ആയുള്ളു എന്നു പറഞ്ഞപ്പോള് അഷ്ടാംഗഹൃദയം എടുത്ത് കയ്യില് തന്നു\nപിന്നെ ഒരു മണിക്കൂര് ക്ലാസ്.\nമൂന്നുമാസമായപ്പോഴേക്കും അവര് ഗര്‍ഭിണി ആയി --\n(ഇനി ചരിത്രം തുടരുനില്ല ഒരു നീണ്ട കഥ പോലെ കുറേ ഉണ്ട് അതുകാരണം)\nമൂന്നു മക്കളുമായി അവര് ഇപ്പോഴും സന്തോഷമായി ജീവിക്കുന്നു.\nഎന്നാല് അനുബന്ധവും കൂടി പറയാം.\nഇവര് ഗര്‍ഭിണി ആയതറിഞ്ഞശെഷം പലരും എന്നോടു ചോദിച്ചു എടൊ അവര്‍ക്ക് എന്തു മരുന്നായിരുന്നു കൊടൂത്തത്?\nപിന്നെ വരുന്ന എല്ല വന്ധ്യതയ്ക്കും മരുന്ന് അതായിരിക്കും അല്ലെ? അതല്ലെ ആധുനിക ഫാര്‍മൊകോപിയ\nഅതു തന്നെ ആയിരുന്നോ അനില് ആ കമന്റില് എന്നോടു ചോദിച്ച specificity?\nആയുര്‍വേദം അത്തരം ഒരു സാധനം അല്ല\nഅതു വളരെ അധികം കണ്ടറിഞ്ഞ എന്നെ പോലെ ഉള്ളവര്‍ക്ക് അതു ദഹിക്കുകയും ഇല്ല\nഇനി മറ്റൊരനുബന്ധം ഡൊ സൂരജിനു പറയാന് സാധിക്കുന്നത്\nഇത് അത്ര വലിയ കാര്യം ഒന്നും അല്ല ചിലര്‍ക്ക് താമസിച്ചെ കുട്ടികളുണ്ടാകൂ അവര് ചികില്‍സിച്ചില്ലായിരുന്നു എങ്കിലും കുട്ടികള് ഉണ്ടായെണെ\nPosted by ഇന്‍ഡ്യാഹെറിറ്റേജ്:Indiaheritage at 8/26/2011 09:17:00 PM 37 comments:\nLabels: ആയുര്‍വേദം വികസിക്കണം\nപടം കണ്ടാല് ഓണത്തിനു ഉണ്ടാക്കിയ മുറുക്ക് ഒടിച്ചിട്ടിരിക്കുകയാണെന്നു തോന്നും അല്ലെ ?\nഇവരെല്ലാവരും കൂടി എങ്ങോട്ടാണു പോകുന്നത് എന്നറിയില്ല\nഏതായാലും അത്യാവശ്യമായി പോകുകയാണ്\nമൊബെയില് കൊണ്ട് എടൂത്തതാ അതുകൊണ്ട് ഇത്രയൊക്കെയെ ഉള്ളു\nPosted by ഇന്‍ഡ്യാഹെറിറ്റേജ്:Indiaheritage at 8/11/2011 02:51:00 AM4comments:\nരാത്രി ഊണു കഴിക്കുന്നതിനു വേണ്ടി ചെന്നപ്പോള് ടി വിയില് ഒരു സിനിമ നടക്കുന്നു ' മിമിക്സ് പരേഡ്" എന്നൊ മറ്റൊ ആണെന്നു തോന്നുന്നു പേര്\nഎന്താ നല്ല സീന്\nഒരുത്തന് ഒരു പെണ്ണിന്റെ വീട്ടിലേക്കു വിളിച്ച് പാട്ടു പാടി സുഖിപ്പിക്കുന്നു . പിന്നെ പ്രേമിക്കുന്നു എന്നു പറയുന്നു .\nഅവള് അതിഷ്ടമല്ലെന്നു പറഞ്ഞിട്ടു പിന്മാറിയില്ലെങ്കില് അവന്റെ ഷേപ്പു മാറ്റുമെന്നു പറയുന്നു.\nഅപ്പോള് അവന് പറയുന്നു അവളുടെ ഷേപ്പു മാറ്റും എന്ന്\nഅടുത്ത ദിവസം കഥാനായകന് റോഡിന്റെ നടുക്ക് നിര്‍ത്തിയിട്ട മോടൊര് ബൈകിന്റെ മുകളില് ചാരിക്കിടന്നു പെണ്ണിനെ നോക്കുന്നു.\nപെണ്ണിന്റെ ആങ്ങളമാര് കാറിനകത്ത് അവനെ വിളിച്ചു കയറ്റി പൂശുന്നു\nഅതിനടുത്ത ദിവസം ഇവന്റെ കൂട്ടുകാര് എല്ലാവരും കൂടി പെണ്ണിന്റെ ആങ്ങളമാരെ വഴിയില് തടഞ്ഞു നിര്‍ത്തി ഇടിക്കുന്നു\nമിനിറ്റീച്ചറുടെ നാട്ടിലെ കല്ല്യാണത്തിന്റെ റാഗിങ്ങും എല്ലാം കൂടി കേട്ടപ്പോള് ആഹാ എന്റെ കേരളം എത്ര സുന്ദരം\nPosted by ഇന്‍ഡ്യാഹെറിറ്റേജ്:Indiaheritage at 8/07/2011 08:11:00 AM4comments:\nPosted by ഇന്‍ഡ്യാഹെറിറ്റേജ്:Indiaheritage at 8/01/2011 11:49:00 PM 22 comments:


'മാസം രണ്ട് ലക്ഷം തന്നാല് എല്ലാം പരിഹരിക്കാം'; റെയില്‍വേ ഇ- ടിക്കറ്റ് കുംഭകോണത്തിലെ 'ഗുരുജി' പറയുന്നു | Software developer who hacked IRCTC train tickets online caught\nഒരേ സമയം നിരവധി അക്കൗണ്ടുകള് ലോഗിന് ചെയ്യാന് സാധിക്കുന്ന സോഫ്റ്റ്വെയര് ഉപയോഗിച്ചാണ് ഇവരുടെ തട്ടിപ്പ്. തട്ടിപ്പിനായി വിവിധ പേരുകളില് എസ്ബിഐയുടെ 2400 അക്കൗണ്ടുകള് ഗുലാം ഉപയോഗിച്ചിട്ടുണ്ട്.\nNew Delhi, First Published Jan 25, 2020, 5:58 PM IST\nദില്ലി: വന് വിവാദം ഉണ്ടാക്കിയ റെയില്‍വേ ഓണ്‍ലൈന് ടിക്കറ്റ് കുംഭകോണത്തില് വന് വഴിത്തിരിവായി കേസിലെ പ്രധാന കണ്ണിയായ ഗുരുജിയെ കണ്ടെത്തി. 2017 ല് ഇയാളെ സിബിഐ അറസ്റ്റ് ചെയ്തിരുന്നെങ്കിലും ഇയാള് ജാമ്യം എടുത്തു മുങ്ങുകയായിരുന്നു എന്നാണ് കേസ് അന്വേഷിക്കുന്ന ആര്‍പിഎഫ് സ്പെഷ്യല് ടീം പറയുന്നത്. റെയില്‍വേയുടെ ടിക്കറ്റ് ബുക്കിംഗ് സൈറ്റായ ഐആര്‍സിടിസി ഹാക്ക് ചെയ്ത് ഒടിപിയോ, ക്യാച്ചയോ ഇല്ലാതെ ടിക്കറ്റുകള് ബുക്ക് ചെയ്യുകയും പിന്നീട് മറിച്ച് വില്‍ക്കുന്നതുമാണ് ഈ സംഘത്തിന്‍റെ രീതി. ഓണ്‍ലൈന് വഴി രാജ്യ വ്യാപകമായി തട്ടിപ്പ് നടത്തിയ സംഘത്തിലെ പ്രധാനി ജാര്‍ഖണ്ഡ് സ്വദേശി ഗുലാം മുസ്തഫയെ അടുത്തിടെ പിടികൂടിയിരുന്നു.\nടിക്കറ്റ് ബുക്കിംഗുമായ തട്ടിപ്പിനായി ഇയാള് പ്രതിമാസം 15 കോടിയോളം രൂപ സ്വന്തം അക്കൗണ്ടില് സമാഹരിച്ചിരുന്നു. രാജ്യത്തെ ഒട്ടുമിക്ക ജില്ലകളിലും ഇവര്‍ക്ക് ശൃംഖലകള് ഉണ്ടായിരുന്നു. ഒരു സ്ത്രീയുടെ ശബ്ദത്തില് ഇയാളെ ബന്ധപ്പെട്ടാണ് റെയില്‍വേ പൊലീസ് ഇയാളെ കുടുക്കിയത്. ഐആര്‍സിടിസിയില് മാത്രം ഇയാള് 536 അക്കൗണ്ടുകള് ഉണ്ടെന്നാണ് അന്വേഷണ സംഘം കണ്ടെത്തിയത്. ഇയാളില് നിന്നാണ് സംഘത്തിലെ തലയായ ഗുരുജിയുടെ സൂചനകള് ലഭിച്ചത്. ഇയാള് വഴി പണം വിദേശത്തേക്ക് എത്തിക്കാറുണ്ട് എന്നാണ് ലഭിച്ച വിവരം.\nഒരേ സമയം നിരവധി അക്കൗണ്ടുകള് ലോഗിന് ചെയ്യാന് സാധിക്കുന്ന സോഫ്റ്റ്വെയര് ഉപയോഗിച്ചാണ് ഇവരുടെ തട്ടിപ്പ്. തട്ടിപ്പിനായി വിവിധ പേരുകളില് എസ്ബിഐയുടെ 2400 അക്കൗണ്ടുകള് ഗുലാം ഉപയോഗിച്ചിട്ടുണ്ട്. മറ്റ് ബാങ്കുകളില് ഇയാള്‍ക്ക് 600 അക്കൗണ്ടുകള് ഉണ്ടായിരുന്നു എന്നാണ് വിവരം. ആധാര് കാര്‍ഡ് വ്യാജമായി ഉണ്ടാക്കാനും ഇയാള്‍ക്ക് സാധിച്ചിരുന്നു എന്നാണ് റിപ്പോര്‍ട്ട്. പ്രഥമിക വിദ്യഭ്യാസം മാത്രമുള്ള ഇയാള്‍ക്ക് പിന്നില് മറ്റൊരു വ്യക്തിയുണ്ടോ എന്ന ചോദ്യം ചെയ്യലിലാണ് ഗുരുജി എന്ന പേര് പുറത്ത് വന്നത്.\nതുടര്‍ന്ന് നടത്തിയ അന്വേഷണത്തിലാണ് ഇയാള് ഹാമിദ് അഷ്റഫ് എന്ന ഇപ്പോള് ദുബായില് ഉള്ള ഹാക്കറാണ് എന്ന് കണ്ടെത്തിയത്. എന്നാല് ഇയാളുമായി ഇ-മെയില് വഴി ബന്ധപ്പെട്ട ആര്‍പിഎഫിനോട് തന്‍റെ കുറ്റങ്ങള് സമ്മതിക്കാന് തയ്യാറായില്ല. ഐആര്‍സിടിസി സൈറ്റിനും പ്രോഗ്രാമിനും വലിയ പ്രശ്നമുണ്ടെന്നും ഇത് പരിഹരിച്ച് തരാമെന്നുമാണ് ഇയാള് നല്‍കുന്ന മറുപടി. മാസം രണ്ട് ലക്ഷം ശമ്പളം തന്നാല് ഇത് പരിഹരിക്കാം എന്നും ഇയാള് വാഗ്ദാനം ചെയ്യുന്നു.\nഐആർസിടിസി സെന്റർ ഫോർ റെയിൽവേ ഇൻഫർമേഷൻ സിസ്റ്റത്തിന്റെ സഹായത്തോടെ രൂപകൽപന ചെയ്ത ബുക്കിങ് സോഫ്റ്റ്‍വെയർ ഒരുപാടു പാളിച്ചകളുള്ളതാണെന്ന് 500 തവണയെങ്കിലും മെയിൽ മുഖേനയും വാട്സാപ് മുഖേനയും ബന്ധപ്പെട്ടവരെ അറിയിച്ചതായും ഹാമിദ് അഷ്റഫ് ആർപിഎഫിനോടു പറഞ്ഞുവെന്നാണ് ടൈംസ് ഓഫ് ഇന്ത്യ റിപ്പോര്‍ട്ട് ചെയ്യുന്നത്. എന്നാല് ഇയാള് ഈ പിഴവുകള് വച്ച് വലിയൊരു തട്ടിപ്പ് നടത്തുതകയായിരുന്നു എന്നാണ് അന്വേഷണ സംഘം വിശ്വസിക്കുന്നത്. അതിനാല് തന്നെ അയാള്‍ക്കെതിരായ നടപടികളുമായി മുന്നോട്ട് പോകുവനാണ് റെയില്‍വേ സേനയുടെ തീരുമാനം.\nRailwayeticket scam\nsubscription of the software


ഭാഗ്യവും സമ്പത്തും കൊണ്ടുവരും കരിമഞ്ഞള്...\nഭാഗ്യവും സമ്പത്തും കൊണ്ടുവരും കരിമഞ്ഞള്\nPooja | Saturday, December 10, 2016 10:12 PM IST\nഭാഗ്യവും സമ്പത്തും കൊണ്ടുവരും ഈ മഞ്ഞള് ആത്മീയ കാര്യങ്ങളില് കൂടുതല് ശ്രദ്ധിക്കുന്നവര് കരിമഞ്ഞളിന്റെ ഗുണഗണങ്ങള് അറിഞ്ഞിരിയ്ക്കണം\nകരിമഞ്ഞള് എന്ന് കേട്ടിട്ടുണ്ടോ? നമ്മുടെ നാട്ടിന് പുറങ്ങളിലെ സ്ഥിരസാന്നിധ്യമാണ് കരിമഞ്ഞള്. നീലനിറവും കറുപ്പ് നിറവും ഒരു പോലെ കലര്‍ന്ന കുറ്റിച്ചെടിയാണ് ഇത്. ഔഷധഗുണം ധാരാളം ഉണ്ടെങ്കിലും വിലയാണ് പലരേയും ഇത് വാങ്ങുന്നതില് നിന്നും വിലക്കുന്നത്.\nഎന്നാല് വിശ്വാസത്തിന്റെ പുറത്ത് കരിമഞ്ഞള് ഉപയോഗിക്കാം. നമ്മുടെ ഭാഗ്യനിര്‍ഭാഗ്യങ്ങള് പലപ്പോഴും കരിമഞ്ഞളിന്റെ രൂപത്തിലായിരിക്കും എന്നതാണ് കരിമഞ്ഞളിന് ഇത്രയ്ക്കധികം പ്രാധാന്യം നല്‍കുന്നത്. കരിമഞ്ഞള് എങ്ങിനെ ഭാഗ്യം കൊണ്ടുവരും എന്ന് നോക്കാം.\nകരിമഞ്ഞള് ഉപയോഗിക്കുന്നതിനു മുന്‍പ് അത് ഉപയോഗപ്രദമാക്കാന് ചില കാര്യങ്ങള് ചെയ്യേണ്ടതുണ്ട്. 108 തവണ തലയ്ക്കു ചുറ്റും സൂര്യഭഗവാനെ മനസ്സില് ധ്യാനിച്ച് മഞ്ഞള് ചുറ്റണം. അതിനു ശേഷം നിങ്ങള്‍ക്കത് ഉപയോഗിക്കാം.\nകരിമഞ്ഞളിന്റെ9വിത്തുകള് ഉണക്കി അത് മാല പോലെ കോര്‍ത്ത് കൈയ്യില് കെട്ടിയാല് ഭാഗ്യം നിങ്ങളെ കടാക്ഷിക്കും എന്നാണ് പറയുന്നത്. മാത്രമല്ല ദുഷ്ടശക്തികളില് നിന്ന് നിങ്ങളെ രക്ഷിക്കുന്നതിനും കരിമഞ്ഞളിന് കഴിയും എന്നാണ് വിശ്വാസം.\nജോലിസംബന്ധമായ തടസ്സം മാറിക്കിട്ടാനും കരിമഞ്ഞള് സഹായിക്കുന്നു. കരിമഞ്ഞള് കൊണ്ട് നെറ്റിയില് തിലകം ചാര്‍ത്തിയാല് എല്ലാ തരത്തിലുള്ള ദോഷങ്ങളും മാറും എന്നാണ് വിശ്വാസം.\nനമ്മുടെ നാട്ടില് സാധാരണ പ്രചാരത്തിലുള്ള വാക്കാണ് കരിങ്കണ്ണ്. കരിങ്കണ്ണ് മാറാന് കരിമഞ്ഞള് കറുത്ത തുണിയില് പൊതിഞ്ഞ് ഏത് വ്യക്തിയെയാണോ കരിങ്കണ്ണ് ബാധിച്ചിട്ടുള്ളത് അയാളെ ഉഴിഞ്ഞാല് മതി ഏഴ് പ്രാവശ്യം.\nരോഗശാന്തിയ്ക്കായും കരിമഞ്ഞള് ഉപയോഗിക്കാം. ശര്‍ക്കരയും കരിമഞ്ഞളും മിക്‌സ് ചെയ്ത് രോഗിയെ ആപാദചൂഡം ഉഴിഞ്ഞ് കളയാം. ഇത് രോഗശാന്തി നല്‍കുന്നു.\nസാമ്പത്തിക പ്രതിസന്ധിയാണ് മറ്റൊരു പ്രശ്‌നം. സാമ്പത്തിക പ്രതിസന്ധി മാറ്റാനും ലക്ഷ്മീ സാന്നിധ്യത്തിനും കരിമഞ്ഞളും സിന്ദൂരവും എല്ലാ വെള്ളിയാഴ്ചയും ലക്ഷ്മീ ദേവിയ്ക്ക് നല്‍കുന്നത് നല്ലതാണ്.\nബിസിനസ്സിനെ നഷ്ടമാണ് മറ്റൊന്ന്. അല്‍പം കരിമഞ്ഞള് മഞ്ഞത്തുണിയില് പൊതിഞ്ഞ് ഓം വാസുദേവായ നമ: എന്ന മന്ത്രം ചൊല്ലി പൂജിയ്ക്കുന്നത് ബിസിനസ് മൂലമുണ്ടായ നഷ്ടത്തെ ഇല്ലാതാക്കുന്നു.\nവളര്‍ത്തുന്നത് വീട്ടുവാതില്‍ക്കല് മഞ്ഞള് വളര്‍ത്തുന്നത് ദുഷ്ടശക്തികളുടെ പ്രവേശം വീട്ടിലേക്ക് ഇല്ലാതാക്കുന്നു


ഗൂഗിള് മാപ്പ് ചതിച്ചു; 15 മിനിറ്റ് യാത്രക്കു വേണ്ടിവന്നത് രണ്ടു മണിക്കൂര് • ഇ വാർത്ത | evartha\nevartha Desk January 5, 2019, 2:47 pm January 5, 2019\nപലപ്പോഴും സമയം ലാഭിക്കാനായി ഗൂഗിള് മാപ്പ് കാണിക്കുന്ന വഴികള് ഇടുങ്ങിയതോ അല്ലെങ്കില് എവിടെ ചെന്നെങ്കിലും അവസാനിക്കുന്നതോ ആയിരിക്കും. ഇക്കാര്യം കൃത്യമായി മനസ്സിലാക്കാന് സാധിച്ചില്ലെങ്കില് വാഹനം തിരിക്കാന് പോലും കഴിയാതെ വരും.\nചിലപ്പോള് വന് ഗര്‍ത്തത്തിലേക്കു വരെ വഴി കാണിക്കും. ഇത്തരത്തില് പലര്‍ക്കും അബദ്ധങ്ങള് പറ്റിയിട്ടുണ്ട്. ചിലര് തലനാരിഴയ്ക്ക് മാത്രമാണ് രക്ഷപ്പെട്ടിട്ടുള്ളതും. ഒറ്റവാക്കില് പറഞ്ഞാല്, ഗൂഗിള് മാപ്പിനെ ഒരിക്കലും വിശ്വസിക്കരുത്. അല്ലെങ്കില് ഗൂഗിള് മാപ്പിന്റെ സ്വഭാവം, ഫീച്ചറുകള് കൃത്യമായി മനസ്സിലാക്കാതെ യാത്ര തുടര്‍ന്നാല് വന് ദുരന്തമായിരിക്കും സംഭവിക്കുക.\nഓസ്‌ട്രേലിയയിലെ യുവാവാണ് ഏറ്റവും ഒടുവില് ഗൂഗിള് മാപ്പിന് ഇരയായത്. ലക്ഷ്യസ്ഥാനത്തേക്ക് കേവലം 15 മിനിറ്റു മാത്രം ദൂരമെന്ന ഗൂഗിള് മാപ്പിന്റെ ഉപദേശം സ്വീകരിച്ച ബ്രൂസ് എന്ന പേരുള്ള യുവാവ് ലക്ഷ്യസ്ഥാനത്ത് എത്തിയത് രണ്ടു മണിക്കൂര് കഴിഞ്ഞ്. സമൂഹമാധ്യമങ്ങളിലൂടെയാണ് ഫോട്ടോകള് സഹിതം തന്റെ കഠിന യാത്രയുടെ വിവരങ്ങള് ബ്രൂസ് പങ്കുവച്ചത്.\nകുന്നുകളും നദികളും മഴക്കാടുകളും അടങ്ങിയ പ്രദേശത്തു കൂടെയായിരുന്നു ബ്രൂസിനു സഞ്ചരിക്കേണ്ടി വന്നത്. യാത്ര കുറച്ചു ദൂരം പിന്നിട്ടപ്പോഴേക്കും അപകടം മണത്തെങ്കിലും സഞ്ചരിച്ചിരുന്ന ഫോര്‍ഡ് റേഞ്ചര് തിരിക്കാന് പോലും കഴിയാത്ത വിധം ഇടുങ്ങിയ വഴിയായിരുന്നു അത്. ഏതാണ്ട് 1000 കിലോമീറ്റര് സഞ്ചരിക്കാനുള്ള ഡീസലും 20 ലിറ്റര് വെള്ളവും രാത്രി ആവശ്യമെങ്കില് താമസിക്കാന് ഉപകരിക്കുന്ന ടെന്റും കൈവശമുണ്ടായിരുന്നതിനാല് വലിയ ആശങ്കയില്ലായിരുന്നുവെന്നു ബ്രൂസ് പറയുന്നു.


സെക്‌സിനെ ബലാത്സംഗം എന്ന് വിളിക്കുന്നത് എന്തിനാണ്’ – കത്തോലിക്ക സഭയുടെ മാസിക | Gramajyothi News\nസെക്‌സിനെ ബലാത്സംഗം എന്ന് വിളിക്കുന്നത് എന്തിനാണ്’ – കത്തോലിക്ക സഭയുടെ മാസിക\nJuly 10, 2018 2:39 pm Published by : Chief Editor\nകന്യാസ്ത്രിയെ പീഡിപ്പിച്ചതായി ആരോപണം നേരിടുന്ന ജലന്ദര് ബിഷപ്പ് ഫ്രാങ്കോ മുളക്കലിന് തുറന്ന പിന്തുണയുമായി കാത്തോലിക്ക ചര്‍ച്ചിന്റെ ഉടമസ്ഥതയില് പ്രവര്‍ത്തിക്കുന്ന മാസിക ഇന്ത്യന് കറന്റ്‌സ്. ഏറ്റവും അവസാനം പുറത്തിറങ്ങിയ മാസികയില് പ്രസിദ്ധീകരിച്ചിട്ടുള്ള ലേഖനത്തിലാണ് ബിഷപ്പിനും പുരോഹിതന്മാര്‍ക്കും എതിരെയുള്ള പീഡനകുറ്റത്തെ ചോദ്യം ചെയ്തിരിക്കുന്നത്. തുടര്‍ച്ചയായ ബലാത്സംഗം എന്നൊന്നില്ലെന്നാണ് ലേഖനത്തില് പറയുന്നത്.\nരാജ്യത്തെ സ്ത്രീ സുരക്ഷയെക്കുറിച്ചുള്ള എഡിറ്റോറിയലും മെയിന് സ്‌റ്റോറിയുമായി പുറത്തിറങ്ങിയ മാഗസീനിലാണ് പീഡന ആരോപണം നേരിടുന്ന പുരോഹിതന്മാരെ വെള്ളപൂശിയിരിക്കുന്നത്. ‘വില്ലന്മാരാക്കുന്ന ഇരകള്; സെക്‌സിനെ ബലാത്സംഗം എന്ന് വിളിക്കുന്നത് എന്തിനാണ്’ എന്ന തലക്കേട്ടിലുള്ള ലേഖനത്തിലാണ് എ. ജെ. ഫിലിപ്പാണ് ബിഷപ്പിനും പുരോഹിതന്മാര്‍ക്കും വേണ്ടി വാദിക്കുന്നത്.\nഓര്‍ത്തഡോക്‌സ് സഭയില് പ്രായപൂര്‍ത്തിയായ വ്യക്തിക്ക് അവരുടെ തെറ്റുകള് വര്‍ഷത്തില് ഒരു പ്രാവശ്യം പുരോഹിതനോട് പറയാം. എന്നാല് തന്റെ തെറ്റുകള് പുരോഹിതനോട് പറഞ്ഞ് അവരെ പീഡിപ്പിക്കാന് പ്രോത്സാഹിപ്പിച്ചത് എന്തിനാണെന്നാണ് സ്ത്രീയോട് ലേഖനത്തിലൂടെ ചോദിക്കുന്നത്. ‘അവര് കുമ്ബസരിച്ചുകൊണ്ടേയിരുന്നു പുരോഹിതന് അവരെ പീഡിപ്പിച്ചു കൊണ്ടേയിരുന്നു’ എന്നാണ് ലേഖനത്തില് കുറിച്ചിരിക്കുന്നത്.\nജലന്ദര് പീഡനത്തിലെ കന്യാസ്ത്രീ പറയുന്നതില് എന്ത് സത്യമാണുള്ളതെന്നാണ് ലേഖകന് ചോദിക്കുന്നത്. മദര് ജനറലിന്റെ പദവി വഹിക്കുന്ന സ്ത്രീ 13 പ്രാവശ്യം പീഡനമേല്‍ക്കാന് നിന്നുകൊടുത്തതെന്തിനാണ്? ആദ്യത്തേയോ രണ്ടാമത്തേയോ മൂന്നാമത്തേയോ പീഡനത്തിന് ശേഷം പരാതി നല്‍കാതിരുന്നതെന്താണ്? അതുമല്ലെങ്കില് 13 മത്തെ പീഡനത്തിന് ശേഷമെങ്കിലും പരാതി നല്‍കാമായിരുന്നില്ലേ എന്നാണ് ലേഖനത്തില് ചോദിക്കുന്നത്.\nആദമിന്റേയും ഹവ്വയുടേയും കാലം തൊട്ടേ ലൈംഗികമായി ബന്ധപ്പെടുന്നുണ്ട്. എന്നാല് ഇപ്പോള് എന്തെങ്കിലും പ്രശ്‌നത്തില് കുടുങ്ങിയാല് ഉടന് ഹവ്വ അരോപണവുമായിരംഗത്തെത്തും. ബിഷപ്പുമാരും പുരോഹിതന്മാരും കുറ്റം ചെയ്തതായി കണ്ടെത്തിയാല് അവര് ശിക്ഷിക്കപ്പെടണം. എന്നാല് കന്യാസ്ത്രീയുടേയും ഓര്‍ത്തഡോക്‌സ് യുവതിയുടേയും പരാതിയില് സംശയമുണ്ടെന്നാണ് ഇയാളുടെ വാദം. താന് ആരെയും വെള്ളപൂശാന് ശ്രമിക്കുകയല്ലെന്നും പീഡനം എന്നുപറയുന്നത് വളരെ ക്രൂരമായ പ്രവര്‍ത്തിയാണെന്നും പറഞ്ഞുകൊണ്ടാണ് ഇയാള് ലേഖനം അവസാനിപ്പിക്കുന്നത്.


വെന്നിക്കൊ‍ടി പാറിക്കാൻ വെന്റോ വരുന്നു | Upcoming Volkswagen Vento\nവെന്നിക്കൊ‍ടി പാറിക്കാൻ വെന്റോ വരുന്നു\nസന്തോഷ് May 11, 2021 10:27 AM IST\nഇന്ത്യയിൽ അതിശക്തമായ ഫോക്സ്‌വാഗൻ രണ്ടാം തരംഗത്തിനു സാധ്യത. മിനി എസ്‌യുവി ടൈഗൂണിനു പിറകെ എക്കാലത്തും പ്രിയപ്പെട്ട മധ്യനിര സെഡാൻ വെന്റോ. വിർച്യൂസ് എന്ന പേരിൽ തെക്കെ അമേരിക്കയിൽ, പ്രത്യേകിച്ച് ബ്രസീലിൽ ഇൻസ്റ്റന്റ് ഹിറ്റായ കാറാണ് ഇന്ത്യയിലേക്ക്. ഇക്കൊല്ലം അവസാനം ദീപാവലി നാളുകളിൽ വിർച്യൂസ് എന്ന വെന്റോ ഇന്ത്യയിൽ നിറദീപമാകും.\nപൊതിഞ്ഞു കെട്ടി ആളറിയാത്തവിധം വേഷം മാറി വിർച്യൂസ് കുറെ നാളായി പുണെയിലും പരിസരത്തും ഓടുന്നുണ്ട്. ചിലയിടത്തു നിന്ന് പൊതിയാത്ത മോഡലുകളുടെ ചിത്രങ്ങളും മാലോകർക്കു ലഭിച്ചതിൽ നിന്ന് അനുമാനിക്കേണ്ടത് വേണെങ്കിൽ കണ്ടോളൂ ഞങ്ങളിതാ വരുന്നു എന്ന ഫോക്സ്‌വാഗൻ സന്ദേശമല്ലേ? ഇങ്ങനെ കണ്ട കാറുകൾക്ക് ലോഗോ ഇല്ല, പക്ഷെ വിശ്വപ്രഖ്യാതമായ ഫോക്സ്‌വാഗൻ ഗ്രില്ലും രൂപവും കണ്ടാൽ ആർക്കെങ്കിലും തെറ്റുമോ. ലെഫ്റ്റ് ഹാൻഡ് ഡ്രൈവ് മോഡലാണ് നിരത്തിൽക്കണ്ടത്. (വിപണിയിൽ ഇറങ്ങുംമുമ്പ് രൂപംതിരിച്ചറിയാത്ത വിധം മറച്ച് ടെസ്റ്റ്ഡ്രൈവ് നടത്തുന്ന വാഹനമാണ് മ്യൂൾ എന്നറിപ്പെടുന്നത്).\nവിർച്യൂസ് വെന്റോയെ ചെറുതാക്കുന്നു. നീളത്തിലും വീതിയിലും വീൽ ബേസിലും വെന്റോയെക്കാൾ വലുതാണ് വിർച്യൂസ്. തദ്വാര രൂപഗുണത്തിനൊപ്പം ഉള്ളിലെ സ്ഥലസൗകര്യവും ആ‍ഡംബരവും യാത്രാസുഖവും റോഡ് സാന്നിധ്യവും എല്ലാത്തിലുമുപരി ഉടമയുടെ ഈഗോയും ഗണ്യമായി ഉയരുന്നു. വിലയിൽ വലിയ മാറ്റമില്ലാതെ വിർച്യൂസ് ഇറങ്ങുമ്പോൾ ഇന്ത്യയിലും വിജയം ഉറപ്പ്.\nഇവിടുന്നു പോയി, ദാ ഇപ്പോ അവിടുന്ന്\nവെന്റോ ഇന്ത്യയിൽ നിന്നാണ് മെക്സിക്കൊയിലേക്കും പിന്നെ ബ്രസീൽ അടക്കമുള്ള ലാറ്റിൻ അമേരിക്കയിലേക്കും പോയത്; 2014ൽ. ഇപ്പോൾ രണ്ടാം തലമുറ വെന്റോ വരുന്നത് ബ്രസീലിലെ വിജയത്തിനു തുടർച്ചയായാണ്. ഈ രണ്ടു വിപണികളുടെയും പൊതു സ്വഭാവം വെന്റോയുടെ പുതു അവതാരത്തിനു ഗുണകരമാകുംവിധം ധാരാളം മാറ്റങ്ങൾ വരുത്തിയിട്ടുണ്ട്. ആഫ്രിക്ക, ഏഷ്യ വിപണികളിലും വിർച്യൂസ് വെന്റോയായി വരും. ഇന്ത്യയിൽ പേര് വെന്റോ എന്നു തന്നെയായിരിക്കും.\nകാറുകളുടെ നിർമാണത്തിന്റെ അടിസ്ഥാനമായ പ്ലാറ്റ്ഫോം മാറി. പഴയ വെന്റോ പിക്യു24 പ്ലാറ്റ്ഫോമെങ്കിൽ പുതിയവൻ എംക്യുബിയാണ്. എന്നു വച്ചാൽ കൂടുതൽ സ്ഥലസൗകര്യം. താരതമ്യം ചെയ്താൽ മാരുതി സിയാസിനൊപ്പവും ദ് കാാാാർ എന്നു പേരെടുത്ത സണ്ണിയ്ക്കടുത്തും ഉള്ളിൽ സ്ഥലം.5സെ.മി വീൽ ബേസ് വളർന്നത് പരമാവധി പ്രയോജനപ്പെടുത്തുന്നു.\nഫോക്സ്‌വാഗൻ കാറുകൾക്കെല്ലാം അവകാശപ്പെടാനുള്ള ആഢ്യത്തം പുതിയ മോഡലിലും തെല്ലും കൈവിട്ടിട്ടില്ല. തെല്ലു വീതി കൂടുതലായി തോന്നിപ്പിക്കുന്ന പരമ്പരാഗത ഗ്രില്ലും ശിൽപചാരുതയുള്ള ബോണറ്റും വശങ്ങളും ഭാവിയിലെങ്ങോ ജനിക്കേണ്ടിയിരുന്ന അലോയ് വീലുകളും വെന്റോയുടെ പുതുമോഡലായല്ല, ജെറ്റയുടെ പുതുമോഡലാണോയെന്ന തോന്നലാണുണ്ടാക്കുക.\nപ്രീമിയം, കാലികം, ആധുനികം. അത്രയേ പറയാനുള്ളൂ. നാട്ടുനടപ്പനുസരിച്ച് ഈ കാറിനുണ്ടാകേണ്ട എല്ലാ ആധുനികതയുമുണ്ട്. ശ്രദ്ധേയമായ ചില കാര്യങ്ങൾ. വലിയ, ഹഗിങ് സീറ്റുകൾ. സ്റ്റീയറിങ് കൺസോളിൽ മീറ്ററുകൾ വരുന്നയിടത്തുള്ള ഡിസ്പ്ലേയിൽ മാപ് അടക്കം ധാരാളം സൗകര്യങ്ങൾ. വിശാലമായ പിൻസീറ്റ്. സംഗതി കൊള്ളാം. കണ്ടാൽ ജർമനാ അല്ലിയോടാ... എന്ന പഴയ ഡയലോഗ് ഒന്നു കൂടി പറഞ്ഞു പോകും.\nഡീസൽ മോഡൽ വിട പറയുന്നു. പകരം 1 ലീറ്റർ, 1.4 ലീറ്റർ പെട്രോളുകൾ. ആറു സ്പീഡ് മാനുവൽ ഗീയർ ബോക്സ് രണ്ടിലും പ്രതീക്ഷിക്കാം. 1 ലീറ്ററിൽ6സ്പീഡ് ടോർക്ക് കൺവർട്ടർ. 1.4 ലീറ്ററിൽ7സ്പീഡ് ഡി എസ്ജി. പെർഫോമൻസ് പ്രേമികൾക്കാണ് രണ്ടാം മോഡൽ. ഹൈബ്രിഡ് മോഡലിനുള്ള സാധ്യത തള്ളിക്കളയേണ്ട. കാത്തിരിക്കാം പ്രിയപ്പെട്ട വെന്റോയ്ക്കായ്...\nEnglish Summary: Upcoming Volkswagen Vento


മൊത്ത അഭ്യന്തര ഉത്പാദന വളര്‍ച്ചയെ പിന്നോട്ടുവലിച്ചത് തെറ്റായ സാമ്പത്തിക നയങ്ങളെന്നു യെച്ചൂരി- Constant economic mismanagement led to fall in GDP: Sitaram Yechury\nമൊത്ത അഭ്യന്തര ഉത്പാദന വളര്‍ച്ചയെ പിന്നോട്ടുവലിച്ചത് തെറ്റായ സാമ്പത്തിക നയങ്ങളെന്നു യെച്ചൂരി\nഏപ്രില് മുതല് ജൂണ് വരെയുള്ള പാതത്തില് ഇന്ത്യയുടെ മൊത്ത അഭ്യന്തര ഉത്പാദന വളര്‍ച്ച മൂന്നുവര്‍ഷത്തിലെ ഏറ്റവും കുറഞ്ഞ നിരക്കിലാണ് ഇപ്പോള് നില്‍ക്കുന്നത്.\nന്യൂഡല്‍ഹി : രാജ്യത്തിന്‍റെ മൊത്ത അഭ്യന്തര ഉത്പാദന വളര്‍ച്ചയ്ക്കുണ്ടായിരിക്കുന്ന കനത്ത തിരിച്ചടിയുടെ പാശ്ചാത്തലത്തില് മോദി സര്‍ക്കാരിന്‍റെ നയങ്ങള്‍ക്കെതിരെ സിപിഎമിന്‍റെ രൂക്ഷവിമര്‍ശനം. നിരന്തരമായി തെറ്റായ സാമ്പത്തിക നയങ്ങള് നടപ്പിലാക്കിയതാണ് ശ്രമിച്ചതാണ് ഇന്ന് രാജ്യം നെരിട്ടിരിക്കുന്ന ഈ സാമ്പത്തിക കാരണമെന്ന് സിപിഎം ജനറല്‍സെക്രട്ടറി സീതാറാം യെച്ചൂരി.\nപാവപ്പെട്ടവരും യുവജനങ്ങളും അസംഘടിത മേഖലയില് തൊഴിലെടുക്കുന്നവരുമാണ് നോട്ടുനിരോധത്തിന്‍റെ പ്രത്യാഘാതങ്ങള് അനുഭവിച്ചത് എന്നുപറഞ്ഞ യെച്ചൂരി. അത് ബാധിക്കാതിരുന്നത് വന്‍കിട ലോണുകള് എടുത്ത് അത് തിരിച്ചടക്കാത്തവരെയാണ് എന്നും വിമര്‍ശിച്ചു.\n” മൊത്ത അഭ്യന്തര ഉത്പാദന വളര്‍ച്ചയുടെ കണക്കുകള് വളരെ മോശമാണ് എന്നാണ് സത്യം. കഴിഞ്ഞ മൂന്നു വര്‍ഷമായി മോദി സര്‍ക്കാര് സ്വീകരിച്ച സാമ്പത്തിക നയങ്ങളുടെ ഫലമാണ് ഇത്. അതിന്‍റെ മുകളില് വന്ന നോട്ടുനിരോധനം അതിനെ കുറച്ചുകൂടി മോശമാക്കി ” സീതാറാം യെച്ചൂരി ട്വിറ്ററില് കുറിച്ചു.\nഏപ്രില് മുതല് ജൂണ് വരെയുള്ള പാതത്തില് ഇന്ത്യയുടെ മൊത്ത അഭ്യന്തര ഉത്പാദന വളര്‍ച്ച മൂന്നുവര്‍ഷത്തിലെ ഏറ്റവും കുറഞ്ഞ നിരക്കിലാണ് ഇപ്പോള് നില്‍ക്കുന്നത്. കഴിഞ്ഞ രണ്ടു പാതങ്ങളിലും ചൈനയെക്കാള് പിന്നിലാണ് ഇന്ത്യ. നോട്ടുനിരോധനത്തിന്‍റെ ആഘാതത്തില് നിന്നും കരകയറുന്നതിനിടയില് നടപ്പിലാക്കിയ ചരക്കു സേവന നികുതിയുയര്‍ത്തിയ സംശയങ്ങള് ഉത്പാദനമേഖലയെ ശിഥിലമാക്കി.\nജനുവരി മുതല് മാര്‍ച്ച് വരെയുള്ളപാതത്തിലും ഏപ്രില് മുതല് ജൂണ് വരെയുള്ള പാതത്ത്തിലും ചൈന കൈവരിച്ചത് 6.9 ശതമാനം വളര്‍ച്ചയാണ്.\nTags: Demonetisation, GDP, GST, Sitaram Yechuri\n‘കേന്ദ്രമന്ത്രിയാകാൻ ഡൽഹിക്ക് പുറപ്പെട്ടു ‘ , ജോസ് കെ മാണിയുടെ മറുപടി ഇതാ\nവലിയ കെട്ടിടങ്ങൾ സ്ഥാപിക്കുമ്പോൾ ഇനി മഴവെളളസംഭരണിയും സ്ഥാപിക്കണം


ഫാത്തിമയുടെ ആത്മഹത്യാ കുറിപ്പില് സ്ഥിരീകരണവുമായി ഫോറന്‍സിക് റിപ്പോര്‍ട്ട്\nലാപ് ടോപ്പും ടാബ് ലെറ്റും പരിശോധിക്കുന്നതിന്റെ ഫലം കൂടി വരാനുണ്ട് .\nമദ്രാസ് ഐഐടി വിദ്യാര്‍ത്ഥി ഫാത്തിമ ലത്തീഫിന്റെ ആത്മഹത്യാ കുറിപ്പ് സ്ഥിരീകരിച്ച് ഫോറന്‍സിക് വിഭാഗത്തിന്റെ പരിശോധനാ റിപ്പോര്‍ട്ട്. മൊബൈല് ഫോണിലെ കുറിപ്പ് മരിക്കുന്നതിന് തൊട്ടു മുമ്പ് ഫാത്തിമ എഴുതിയതാണെന്ന് പരിശോധനയില് തെളിഞ്ഞു. അതിനിടെ അന്വേഷണം എന്തുകൊണ്ട് ക്രൈംബ്രാഞ്ച് സിഐഡി വിഭാഗത്തിന് കൈമാറുന്നില്ലെന്ന് മദ്രാസ് ഹൈക്കോടതി സര്‍ക്കാരിനോട് ചോദിച്ചു.\nകഴിഞ്ഞ ദിവസമാണ് ഫാത്തിമയുടെ മൊബൈല്, ബന്ധുക്കളുടെ സാന്നിധ്യത്തില് ഫോറന്‍സിക് വിഭാഗം തുറന്നു പരിശോധിച്ചത്. ഇതിന്റെ ഫലമാണ് മജിസ്‌ട്രേറ്റ് കോടതിയില് സമര്‍പ്പിച്ചത്. കോടതി ഇത് അന്വേഷണ സംഘത്തിന് കൈമാറും. തന്റെ മരണത്തിന് ഉത്തരവാദി സുദര്‍ശന് പത്മനാഭന് എന്ന അധ്യാപകനാണെന്ന കുറിപ്പ് മൊബൈല് ഫോണിന്റെ സ്‌ക്രീന് സേവര് ആയാണ് ഫാത്തിമ വച്ചിരുന്നത്. മരിക്കുന്നതിന് തൊട്ടു മുമ്പാണ് ഇത് എഴുതിയത്. കൂടാതെ മരണത്തിന് ഷെഹ്‌സാന് ഇതില് എഡിറ്റിങ് നടന്നിട്ടില്ലെന്നും റിപ്പോര്‍ട്ടില് പറയുന്നു. ഇനി ലാപ് ടോപ്പും ടാബ് ലെറ്റും പരിശോധിക്കുന്നതിന്റെ ഫലം കൂടി വരാനുണ്ട് .\nഐസ്‌ക്രീമില് വിഷം കലര്‍ത്തി നല്‍കി സഹോദരിയെ കൊലപ്പെടുത്തിയ സംഭവം ; സഹോദരന് അറസ്റ്റില് ; നടന്നത് കുടുംബത്തെ മുഴുവന് ഇല്ലാതാക്കാന് ശ്രമം\nബാലഭാസ്‌കറിന്റെ മരണം ; അപകട സ്ഥലത്ത് സരിത്തും മറ്റൊരു പ്രമുഖ കലാകാരനുമുണ്ടായതായി സോബി\nറെഡ്ക്രസന്റ്, ലൈഫ് പദ്ധതിയുമായി സഹകരിച്ചതിന് പിന്നില് ശിവശങ്കര് ; പദ്ധതികള് വേഗത്തിലാക്കാന് ഇടപെട്ടു ; തെളിവുകള് പുറത്ത്\nരാജമല പെട്ടിമുടി ദുരന്തത്തില് അകപ്പെട്ടവരുടെ കുടുംബത്തിന് സര്‍ക്കാര് പുരധിവാസ പാക്കേജ് പ്രഖ്യപിച്ചു ; വീടു പണിതു നല്‍കും, വിദ്യാര്‍ത്ഥികള് പഠന സഹായവും\nസംസ്ഥാനത്ത് ഇന്ന് 1564 പേര്‍ക്ക് കോവിഡ് 19 സ്ഥിരീകരിച്ചു ; 766 പേര്‍ക്ക് രോഗമുക്തി\nനയതന്ത്ര പാര്‍സലുകള് സംബന്ധിച്ച് വിശദമായ അന്വേഷണവുമായി എന്‍ഐഎ\nസംസ്ഥാനത്ത് 1212 പേര്‍ക്ക് കോവിഡ് സ്ഥിരീകരിച്ചു ; 1097 പേര്‍ക്ക് സമ്പര്‍ക്കത്തിലൂടെ രോഗബാധ\nപൂജപ്പുര സെന്‍ട്രല് ജയിലില് 59 തടവുകാര്‍ക്ക് കോവിഡ്; പരിശോധന നടത്തിയത് 99 പേരില്\nയുകെയില് നിന്ന് സമ്മാന പൊതികള് എന്ന പേരില് വാട്‌സ്ആപ് സന്ദേശം ; മറുപടി നല്‍കിയാല് പണം നഷ്ടമാകും\nസംസ്ഥാനത്ത് ഇന്ന് 1417 പേര്‍ക്ക് കോവിഡ്; 1242 സമ്പര്‍ക്കരോഗികള്, രോഗമുക്തി 1426 പേര്‍ക്ക്\nകേരളത്തില് ഇന്ന് 1184 പേര്‍ക്ക് കോവിഡ് സ്ഥിരീകരിച്ചു


kstu: സര്‍വീസ് സംഘടനകള് ആവശ്യത്തിനേ ശബ്ദമുയര്‍ത്താവൂ - ശിഹാബ് തങ്ങള്\nസര്‍വീസ് സംഘടനകള് ആവശ്യത്തിനേ ശബ്ദമുയര്‍ത്താവൂ - ശിഹാബ് തങ്ങള്\nപാലക്കാട്: ആവശ്യത്തിനും അനാവശ്യത്തിനും ശബ്ദമുയര്‍ത്തുന്നതിന് പകരം സര്‍വീസ് സംഘടനകള് ആവശ്യത്തിനുമാത്രം ശബ്ദമുയര്‍ത്തുകയും ആവശ്യങ്ങള് നേടിയെടുക്കുകയുമാണ് വേണ്ടതെന്ന് മുസ്‌ലിം ലീഗ് സംസ്ഥാന പ്രസിഡന്റ് പാണക്കാട് ഹൈദരലി ശിഹാബ് തങ്ങള് അഭിപ്രായപ്പെട്ടു.\nകെ.എസ്.ടി.യു സംസ്ഥാന സമ്മേളനത്തിന്റെ ഭാഗമായി തിങ്കളാഴ്ച വൈകുന്നേരം നടന്ന പൊതുസമ്മേളനം ഉദ്ഘാടനം ചെയ്യുകയായിരുന്നു അദ്ദേഹം. അധ്യാപകരുടെ ആവശ്യങ്ങള് സമൂഹം ഏറ്റെടുക്കണമെന്നും അദ്ദേഹം ആവശ്യപ്പെട്ടു.\nഅധ്യാപക പാക്കേജ് നടുപ്പാക്കാനായത് നേട്ടമാണ്. എന്നാല്, ഇതിലുള്‍പ്പെട്ടവരുടെ സേവനംകൂടി മുന്‍കാല പ്രാബല്യത്തോടെ അംഗീകരിക്കണമെന്ന് ശിഹാബ് തങ്ങള് നിര്‍ദേശിച്ചു.\nകെ.എസ്.ടി.യു സംസ്ഥാന പ്രസിഡന്റ് സി.പി.ചെറിയമുഹമ്മദ് അധ്യക്ഷനായി. എം.ഐ. ഷാനവാസ് എം.പി. മുഖ്യ പ്രഭാഷണം നടത്തി. സിറാജ് ഇബ്രാഹിം സേട്ട്, എ.കെ. സൈനുദ്ദീന്, മുസ്‌ലിം ലീഗ് ജില്ലാ പ്രസിഡന്റ് സി.എ.എം.എ. കരീം, ടി.പി. അശ്‌റഫലി, മരയ്ക്കാര് മാരായമംഗലം, ഹമീദ് കൊമ്പത്ത്, കരീം പടുകുണ്ടില്. കളത്തില് അബ്ദുള്ള, പി.എ. തങ്ങള്, സി.കെ. അബ്ദുള്ള, കെ.ടി.എ. ജബ്ബാര്, പി.എ. സലാം തുടങ്ങിയവര് പ്രസംഗിച്ചു. സമ്മേളനത്തിന് മുന്നോടിയായി നഗരത്തില് കരുത്തുറ്റ പ്രകടനം നടന്നു.\nചൊവ്വാഴ്ച രാവിലെ പ്രതിനിധി സമ്മേളനം തുടങ്ങും. സംഘടനാരേഖ, സര്‍വീസ് രേഖ, അക്കാദമിക് രേഖ എന്നിവ സംഘടനാചര്‍ച്ചയില് അവതരിപ്പിക്കും.\nPosted by www.kstu.in at 06:26\nLabels: KSTU, ശിഹാബ്തങ്ങള്, സംസ്ഥാനസമ്മേളനം\nഹെഡ്മാസ്റ്റര് നിയമനം: ഭാഷാ അധ്യാപകര്‍ക്ക് അയോഗ്യത...\nഭാഷാധ്യാപക കോഴ്സ്: വര്‍ഗീയ പ്രചാരണവുമായി സി.പി.എം,...\nഭാഷാ അധ്യാപകര്‍ക്ക് ഹെഡ്മാസ്റ്റര്‍മാരായി പ്രമോഷന്...\nഅധ്യാപകര് സ്വയംവിമര്‍ശനത്തിന് തയ്യാറാവണം - കെ.എസ്...\nകെ.എസ്.ടി.യു: ചെറിയ മുഹമ്മദ് പ്രസിഡന്റ്, സൈനുദ്ദീന...\nസര്‍വീസ് സംഘടനകള് ആവശ്യത്തിനേ ശബ്ദമുയര്‍ത്താവൂ - ...\nപാഠ്യപദ്ധതിപരിഷ്‌കരണം സമഗ്രചര്‍ച്ചകള്‍ക്കുശേഷം - മ...


ബലാത്സംഗ കേസ്: വിജയ് ബാബു ഒളിവിലെന്ന് പൊലീസ് – World Indian News\nBreaking News Crime Kerala Movies\nബലാത്സംഗ കേസ് രജിസ്റ്റര് ചെയ്തതിന് പിന്നാലെ നടനും നിര്‍മാതാവുമായ വിജയ് ബാബു ഒളിവില് പോയതായി പൊലീസ്. വിജയ് ബാബുവിനെ ഇതുവരെ കണ്ടെത്താന് പൊലീസിന് കഴിഞ്ഞിട്ടില്ല. ഫോണില് ബന്ധപ്പെട്ടപ്പോള് ഗോവയിലാണെന്ന് വിജയ് ബാബു പറഞ്ഞത് പ്രകാരം തിരിച്ചില് നടത്തിയരുന്നുവെങ്കിലും കണ്ടെത്താനായില്ല. പൊലീസ് അന്വേഷണം ഊര്‍ജിതമാക്കിയിട്ടുണ്ട്.\nഡിജിറ്റല് തെളിവുകളുടെ അടക്കം സഹായത്തോടെ മറ്റ് സംസ്ഥാനങ്ങളിലും അന്വേഷണം നടത്തും. ബിസിനസ് ആവശ്യങ്ങള്‍ക്കായുള്ള യാത്രയില് ആണെന്ന് കഴിഞ്ഞ ദിവസം വിജയ് ബാബു പ്രതികരിച്ചിരുന്നു. അതേസമയം വിജയ് ബാബുവിനെതിരെ ബലാത്സംഗത്തിന് പുറമേ മറ്റൊകു കേസ് കൂടി പൊലീസ് രജിസറ്റര് ചെയ്യും. കേസില് ഇരയുടെ പേര് ഫെയ്സ്ബുക്ക് ലൈവില് വന്നപ്പോള് വെളിപ്പെടുത്തിയതിനാണ് കേസെടുക്കുക. യഥാര്‍ത്ഥ ഇര താനാണെന്നാണ് വിജയ് ബാബു പറഞ്ഞത്. തെറ്റ് ചെയ്തിട്ടുണ്ടെങ്കില് മാത്രം പേടിച്ചാല് മതി. തെറ്റ് ചെയ്തിട്ടില്ല എന്നുറപ്പുള്ളത് കൊണ്ട് പേടിയില്ലെന്ന് വിജയ് ബാബു പറഞ്ഞു.\nപരാതിക്കാരിയായ കോഴിക്കോട് സ്വദേശിനിയുടെ പേരും അദ്ദേഹം വെളിപ്പെടുത്തി. ഇരയുടെ പേര് പറഞ്ഞതുകൊണ്ട് ഉണ്ടാകുന്ന നിയമനടപടികള് നേരിടാന് തയ്യാറാണ്. തൻറെ കുടുംബവും തന്നെ സ്‌നേഹിക്കുന്നവരും സുഹൃത്തുക്കളും ദുഖം അനുഭവിക്കുമ്പോള് എതിര് കക്ഷി സുഖമായി ഇരിക്കുകയാണ്. തനിക്കെതിരെ പരാതി നല്‍കിയ ആളുടെ പേര് എന്ത് കൊണ്ട് പുറത്ത് വരുന്നില്ലെന്നും, ഇതൊരു മാറ്റമാകട്ടെയെന്നും വിജയ് ബാബു പറഞ്ഞു. പരാതിക്കാരിക്കെതിരെ നിയമനടപടിയുമായി മുന്നോട്ട് പോകും. തന്നെ അപകീര്‍ത്തിപ്പെടുത്തിയതിന് കേസ് കൊടുക്കും. വെറുതെ വിടാന് ആലോചിക്കുന്നില്ലെന്നാണ് വിജയ് ബാബു ലൈവില് പറഞ്ഞത്.\nസിനിമയില് കൂടുതല് അവസരങ്ങള് വാഗ്ദാനം ചെയ്ത് എറണാകുളത്തെ ഫ്ളാറ്റില് വച്ച് പീഡിപ്പിച്ചുവെന്നാണ് നടനെതിരായ കേസ്. ബലാല്‍സംഗം, കടുത്ത ദേഹോപദ്രവമേല്‍പ്പിക്കല് എന്നിവക്കാണ് കേസെടുത്തിരിക്കുന്നത്. മൂന്നു ദിവസം മുമ്പാണ് പെണ്‍കുട്ടി എറണാകുളം സൗത്ത് പൊലീസ് സ്റ്റേഷനില് വിജയ് ബാബുവിനെതിരെ പരാതി നല്‍കിയത്. ജാമ്യം ലഭിക്കാത്ത വകുപ്പുകള് ചുമത്തിയാണ് കേസ് എടുത്തിരിക്കുന്നത്.\nപോളണ്ടിനും ബള്‍ഗേറിയയ്ക്കും ഗ്യാസ് കൊടുക്കില്ലെന്ന് റഷ്യ\nസിപിഎം നേതാവ് ജെയിംസ് മാത്യു സജീവ രാഷ്ട്രീയം വിടുന്നു\nപത്രപ്രവർത്തകനും എഴുത്തുകാരനുമായ കെ എം റോയ് അന്തരിച്ചു\nMay 20, 2021 November 7, 2021 News Editor


Sreyas Jyothisha Kendram » തുളസിത്തറ നിര്‍മ്മിക്കുമ്പോള് ശ്രദ്ധിക്കേണ്ട കാര്യങ്ങള്.\nതുളസിത്തറ നിര്‍മ്മിക്കുമ്പോള് ശ്രദ്ധിക്കേണ്ട കാര്യങ്ങള്.\nമനുഷ്യാലയ ചന്ദ്രിക ഉള്‍പ്പടെയുള്ള വാസ്തു പ്രാമാണിക ഗ്രന്ഥങ്ങളില് മുല്ലത്തറയുടെ നിര്‍മാണത്തെക്കുറിച്ച് വിശദമായി പ്രതിപാദിച്ചിട്ടുണ്ട്. മുല്ലത്തറയുടെ സ്ഥാനവും അളവുകളും തന്നെയാണ് തുളസിത്തറയ്ക്കും സ്വീകരിക്കേണ്ടത്.\nനാലു കെട്ടിലും ഏകശാലയിലും മുല്ലത്തറ സ്ഥാപിക്കുവാന് വ്യത്യസ്ത മാര്‍ഗങ്ങളാണ് പറയപ്പെട്ടിരിക്കുന്നത്. നാലുകെട്ടുകള് ഇപ്പോള് അപൂര്‍വങ്ങള് ആകയാല് എകശാലയില്(സാധാരണ ഗൃഹങ്ങളില്) മുല്ലത്തറ അല്ലെങ്കില് തുളസിത്തറ നിര്‍മ്മിക്കുന്ന രീതി വിശദീകരിക്കാം. തുളസിത്തറ ഗൃഹാങ്കണത്തില് നിര്‍മിക്കണം. പദ കല്പന നടത്തി ആപവല്‍സന്റെയോ ആപന്റെയോ പദങ്ങളില് മുല്ലത്തറ നിശ്ചയിക്കാവുന്നതാണ്. അതിനു നല്ല വാസ്തു വൈദഗ്ധ്യം ഉള്ള സ്ഥപതിയുടെ സേവനം ആവശ്യമായി വരും.\nപടിഞ്ഞാറ്റിനി ഗൃഹങ്ങളില് പടിഞ്ഞാറ്റിനിയുടെ തെക്ക് വടക്കു ദീര്‍ഘത്തിന്‍റെ മധ്യത്തില് നിന്നും വടക്ക് മാറി വാസ്തു മണ്ഡലത്തിന്റെ വടക്കു കിഴക്കു ഭാഗത്ത് തുളസിത്തറ സ്ഥാപിക്കാം. തെക്കിനി ഗൃഹം ആണെങ്കില് തെക്കിനിയുടെ കിഴക്കു പടിഞ്ഞാറു ദീര്‍ഘത്തിന്റെ മധ്യത്തില് നിന്നും കിഴക്കു മാറി വടക്കു കിഴക്കു ഭാഗത്തായി വേണം തുളസിത്തറ സ്ഥാപിക്കേണ്ടത്.\nതുളസിത്തറയ്ക്ക് ചുറ്റളവ് കല്പിക്കേണ്ടത് പാദുകം കൊണ്ടാണ്. ഇത് എകയോനിയില് ഉള്ള അളവായിരിക്കണം. തുളസിത്തറയുടെ ഉയരം ഗൃഹത്തിന്റെ തറ ഉയരത്തോളമോ അതില് കുറവോ ആകാം. തറ ഉയരത്തെ6മുതല് 11 വരെ അംശിച്ച് അതില് ഒരംശം കുറയ്ക്കുകയും ആകാം. എന്നാല് ഒരിക്കലും തുളസിത്തറയുടെ ഉയരം ഗൃഹത്തിന്റെ തറ ഉയരത്തെക്കാള് അധികമാകാന് പാടില്ല. ഇത് പ്രത്റെകം ശ്രദ്ധിക്കണം.\nഗൃഹ മധ്യ സൂത്രമോ വാസ്തു മധ്യമോ കോടി സൂത്രമോ ഒരിക്കലും മുല്ലത്തറയുടെ മധ്യവുമായി വേധിക്കാതെ ശ്രദ്ധിക്കണം. അപ്രകാരം വന്നാല് അത് പല അനര്‍ഥങ്ങള്‍ക്കും കാരണമായേക്കാം. വിധിയാം വണ്ണം നിര്‍മിച്ച തുളസിത്തറ എല്ലാ വിധ ഐശ്വര്യങ്ങളും പ്രദാനം ചെയ്യും.


Attack against candidate's house in Thrissur: സ്ഥാനാര്‍ഥിയാണോ? വീട്ടിലേക്ക് ഗുണ്ട്, കല്ല് എന്നിവ 'പറന്നു' വരും... തൃശൂരില് സ്ഥാനാര്‍ത്ഥിയുടെ വീട്ടിലേക്ക് കല്ലേറ് - attack against candidate's house in thrissur | Samayam Malayalam\nattack against candidate's house in thrissur\nസ്ഥാനാര്‍ഥിയാണോ? വീട്ടിലേക്ക് ഗുണ്ട്, കല്ല് എന്നിവ 'പറന്നു' വരും... തൃശൂരില് സ്ഥാനാര്‍ത്ഥിയുടെ വീട്ടിലേക്ക് കല്ലേറ്\nSamayam Desk | Lipi | Updated: 29 Nov 2020, 11:53:00 PM\nവീടുകളുടെ നേര്‍ക്ക് ചാത്തനേറ് കേട്ടിട്ടുണ്ട്. അത് പണ്ടത്തെ കാലം. എന്നാല് ഇന്ന് സ്ഥാനാര്‍ഥികളുടെ വീട്ടിലേക്കാണ് ഏറു വരുന്നത്. ഗുണ്ട്, കല്ല് എന്നിവയാണ് സ്ഥാനാര്‍ഥികളെ തേടി വരുന്നത്.\nതൃശൂര്: വീടുകളുടെ നേര്‍ക്ക് ചാത്തനേറ് കേട്ടിട്ടുണ്ട്. അത് പണ്ടത്തെ കാലം. എന്നാല് ഇന്ന് സ്ഥാനാര്‍ഥികളുടെ വീട്ടിലേക്കാണ് ഏറു വരുന്നത്. ഗുണ്ട്, കല്ല് എന്നിവയാണ് സ്ഥാനാര്‍ഥികളെ തേടി വരുന്നത്. പാവറട്ടി തോളൂരില് കൊവിഡ് പോസിറ്റീവായ സ്ഥാനാര്‍ഥിയുടെ വീട്ടുമുറ്റത്തേക്ക് ഗുണ്ട് എറിഞ്ഞതായി പരാതി. തോളൂര് പഞ്ചായത്തിലെ 11-ാം വാര്‍ഡ് ഇടതുപക്ഷ സ്ഥാനാര്‍ഥിയും പഞ്ചായത്ത് വൈസ് പ്രസിഡന്റുമായിരുന്ന അനീഷ് മണാലത്തിന്‍റെ വീട്ടുമുറ്റത്തേക്ക് ഗുണ്ടെറിഞ്ഞ് പൊട്ടിച്ച് ഭീതി പരത്തിയതായി പറയുന്നു.\nAlso Read: കൊവിഡ് ആശുപത്രിയിലെ ശോചനീയാവസ്ഥ പരസ്യമാക്കി, പിന്നാലെ ഭീഷണി... ഉടന് രാഷ്ട്രീയവും തിരുത്തി, താമര വിരിയിയ്ക്കാനുറച്ച് ഈ മുസ്ലിം ദമ്പതികള്\nശനിയാഴ്ച ഉച്ചതിരിഞ്ഞാണ് സംഭവം. കോണ്‍ഗ്രസ് പ്രവര്‍ത്തകരാണ് സംഭവത്തിനു പിന്നിലെന്ന് അനീഷ് പറഞ്ഞു. കണ്ടാലറിയാവുന്ന രണ്ടുപേര്‍ക്ക് എതിരെ പേരാമംഗലം പോലീസില് പരാതി നല്കി. കൃത്യം നടത്തിയതിന് ശേഷം വീട്ടിലുണ്ടായിരുന്നവരെ അസഭ്യം പറയുകയും ബൈക്കില് കയറി പോകുകയും ചെയ്തതായി പരാതിയില് പറയുന്നു. സംഭവത്തില് എല്‍ഡിഎഫ്. യോഗം പ്രതിഷേധിച്ചു. നാട്ടില് കലാപമുണ്ടാക്കി സമാധാനാന്തരീക്ഷം തകര്‍ക്കുകയാണ് കോണ്‍ഗ്രസെന്ന് എല്‍ഡിഎഫ് ആരോപിച്ചു. കണ്‍വീനര് കെപി രവീന്ദ്രന് അധ്യക്ഷത വഹിച്ചു.\nAlso Read: ജനുവരി 24 ന് കൊച്ചയിലെത്തി പ്രദീപ് കോട്ടത്തല എങ്ങോട്ടുപോയി? സംശയങ്ങള് നിരവധി...4ദിവസങ്ങള് കഴി‌ഞ്ഞും പോലീസ് ഇരുട്ടില് തപ്പുന്നു\nഎരുമപ്പെട്ടി വേലൂരില് സ്ഥാനാര്‍ഥിയുടെ വീടിനു നേരേ കല്ലേറ്. വേലൂര് ഗ്രാമപഞ്ചായത്ത് 14-ാം വാര്‍ഡ് ഇടതുപക്ഷ സ്ഥാനാര്‍ഥി പത്മിനി രാമകൃഷ്ണന്റെ വീടിനു നേരേയാണ് കല്ലേറുണ്ടായത്. കഴിഞ്ഞ ദിവസം രാത്രി 11 ഓടെയാണ് സംഭവം. കല്ലേറില് ജനല് ചില്ലുകള് തകര്‍ന്നു. പരാതിയെ തുടര്‍ന്ന് എരുമപ്പെട്ടി പോലീസ് അന്വേഷണമാരംഭിച്ചു. തെരഞ്ഞെടുപ്പില് പരാജയഭീതി പൂണ്ട ഒരു കൂട്ടം സാമൂഹികദ്രോഹികളാണ് അക്രമത്തിനു പിന്നിലെന്ന് ഇടതുപക്ഷ ജനാധിപത്യ മുന്നണി വേലൂര് തെരഞ്ഞെടുപ്പു കമ്മിറ്റി ആരോപിച്ചു. കഴിഞ്ഞ ദിവസം അഞ്ചാംവാര്‍ഡ് സ്ഥാനാര്‍ഥി ജോസഫ് അറയ്ക്കലിനെ കോണ്‍ഗ്രസ് നേതാക്കള് ആക്രമിച്ചിരുന്നു. അധികാരികള് വേണ്ടത്ര ജാഗ്രത പുലര്‍ത്തി ഇത്തരക്കാരെ നിയന്ത്രിക്കണമെന്നും തെരഞ്ഞെടുപ്പ് കമ്മിറ്റി ആവശ്യപ്പെട്ടു.\nതെരഞ്ഞെടുപ്പില് പിഴയ്ക്കാത്ത 'ചുവടുകളു'മായി ശ്രീദേവി ആര്‍ട്ടിക്കിള് ഷോ\nതൃശൂര് വാര്‍ത്തകള് തൃശൂര് Thrissur news Thrissur LDF candidate's house attacked ldf Kerala Local Body Election 2020 Attack against candidate's house in Thrissur\nWeb Title : attack against candidate's house in thrissur


ഗണേഷിനെതിരെ നിസ്സാര വകുപ്പ്; മര്‍ദ്ദനമേറ്റ യുവാവിനും അമ്മക്കുമെതിരെ ജാമ്യമില്ലാ വകുപ്പ് പ്രകാരം കേസ് | ganesh-kumar-driver-beat-youth-kollam-police - Malayalam Oneindia\nഗണേഷിനെതിരെ നിസ്സാര വകുപ്പ്; മര്‍ദ്ദനമേറ്റ യുവാവിനും അമ്മക്കുമെതിരെ ജാമ്യമില്ലാ വകുപ്പ് പ്രകാരം കേസ്\nകൊല്ലം; വരാപ്പുഴ കസ്റ്റഡി മരണം, കെവിന് കേസ്, എടപ്പാള് തീയേറ്റര് പീഡനം തുടങ്ങി കേരളാ പോലീസിനെ പ്രതിക്കൂട്ടില് നിര്‍ത്തിയ കേസുകളുടെ അലയൊലികള് ഇപ്പോഴും സജീവമായി നില്‍ക്കുയായണ്. തുടര്‍ച്ചയായി ഉണ്ടാകുന്ന പോലീസ് വീഴ്ച്ചകളെ തുടര്‍ന്ന് ആഭ്യന്തരവകുപ്പ് കൂടി കൈകാര്യം ചെയ്യുന്ന മുഖ്യമന്ത്രി പിണറായി വിജയന് നിരന്തരം വിമര്‍ശനങ്ങളാണ് നേരിടേണ്ടി വരുന്നത്. ആലുവയില് യാത്രക്കാരനെ മര്‍ദ്ദിച്ച സംഭവത്തിലായിരുന്നു പോലീസ് അവസാനമായി പ്രതികൂട്ടില് നിര്‍ത്തപ്പെട്ടത്.\nനിരന്തരം വീഴ്ച്ചകള് സംഭവിച്ച് കൊണ്ടിരിക്കുന്ന പോലീസ് വകുപ്പിനെ നേരെയാക്കാന് മുഖ്യമന്ത്രി തന്നെ നേരിട്ട് രംഗത്തിറിങ്ങിയിരുന്നു. മുഖ്യമന്ത്രിയല്ല ആര് രംഗത്ത് വന്നാലും ഞങ്ങള് നന്നാവില്ലെന്ന വാശിയുള്ളത് പോലെയാണ് പലപ്പോഴും പോലീസുകാരുടെ പെരുമാറ്റം. ഇന്നിതാ അതിന് മറ്റൊരു ഉദാഹരണം കൂടിയായിരിക്കുന്നു. ഇന്നലെ കെബി ഗണേഷ് കുമാറിന്റെ മര്‍ദ്ദനത്തിന് ഇരയായ യുവാവാണ് ഇപ്പോള് പോലീസിന്റെ 'ശരിക്കുള്ള സ്വഭാവം'' മനസ്സിലാക്കേണ്ടി വന്നത്.\nഒരേ മരണവീട്ടില് പോയി മടങ്ങിവരുന്ന വഴിയിലായിരുന്നു ഗണേഷ് കുമാറും അനന്തകൃഷ്ണനും. യുവാവിന്റെ കാറിന് പിറകിലായിട്ടാണ് ഗണേഷ് കുമാറിന്റെ കാര് സഞ്ചരിച്ചിരുന്നത്. കാര് പുറകോട്ട് മാറ്റാവോ എന്ന യുവാവിന്റെ അമ്മയുടെ ചോദ്യത്തില് പ്രകോപിതനായ ഗണേഷ്‌കുമാര് ഉടന് കാറില് നിന്ന് ചാടിയിറങ്ങി മര്‍ദ്ദിക്കുകയായിരുന്നെന്ന് യുവാവ് ഇന്നലെ പറഞ്ഞിരുന്നു.\n'നിന്നെ കൊന്നുകളയുമെടാ...നീ കേസിനു പോടാ..ഞാനാ ഇവിടെ ഭരിക്കുന്നത്..ഗണേഷിനെ നിനക്ക് അറിയില്ല എന്ന ആക്രോശത്തോടെയായിരുന്നു എംഎല്‍എയുടെ മര്‍ദ്ദനം. കൂട്ടിന് അസഭ്യവും ഉണ്ടായിരുന്നു എംഎല്‍എയുടെ വാക്കുകളിലെന്നും യുവാവ്് ഇന്നലെ വെളിപ്പെടുത്തിയിരുന്നു.\nതന്നെ പറഞ്ഞതു പോലെ അസഭ്യങ്ങള് അമ്മക്ക് നേരേയും ഗണേഷ് കുമാര് നടത്തി. അമ്മയോട് പറഞ്ഞ അസഭ്യങ്ങള് മാധ്യമങ്ങളിലൂടെ പുറത്ത് പറയാന് പറ്റില്ലെന്നും യുവാവ് പറഞ്ഞു.\nമരണവീട്ടില് നിന്ന് അമ്മയോടൊപ്പം മടങ്ങുന്നതിനിടെയാണ് അനന്തകൃഷ്ണന് എംഎല്‍എയുടേയും ഡ്രൈവറുടേയും മര്‍ദ്ദനത്തിന് ഇരയാകേണ്ടി വന്നത്. തന്നെ മര്‍ദ്ദിക്കുന്നത് തടയാന് അമ്മ ശ്രമം നടത്തിയെങ്കിലും ഗണേഷ് കുമാറും ഡ്രൈവറും മര്‍ദ്ദനം തുടരുകയായിരുന്നെന്നും യുവാവ് മാധ്യമങ്ങളോട് പറഞ്ഞിരുന്നു.ആദ്യം കാറില് നിന്ന് പുറത്തിറങ്ങിയ ഗണേഷ് കുമാര്‍എംഎല്‍എ ആയിരുന്നു മര്‍ദ്ദനത്തിന് തുടക്കമിട്ടത്. പിന്നാലെ എത്തിയ ഡ്രൈവറും മര്‍ദ്ദനത്തില് പങ്കുചേര്‍ന്നു. മര്‍ദ്ദനത്തേ തുടര്‍ന്ന് അവശനിലയിലായ യുവാവിനെ ആദ്യം അഞ്ചല് സര്‍ക്കാര് ആശുപത്രിയില് പ്രഥമിക ചികിത്സക്ക് വിധേയനാക്കി. പിന്നീട് വിദഗ്ധ ചികിത്സക്കായി സ്വകാര്യ ആശുപത്രിയിലേക്ക് മാറ്റി.\nസാറിന്റെ വാഹനം ഒന്ന് പിറകോട്ട് എടുത്താല് നമുക്ക് രണ്ടുപേര്‍ക്കും സുഖമായി പോകാമല്ലോ എന്ന് ആദ്യം ചോദിച്ചത് അമ്മയാണ്. ഇതില് പ്രകോപിതനായ ഗണേഷ് കുമാര് കാറില് നിന്നിറങ്ങി ആദ്യം അമ്മയെ അസഭ്യം പറയുകയായിരുന്നു. ഇതിനുശേഷം താക്കോല് ഊരിയെടുക്കാന് നോക്കി. അതിന് കഴിയാതെ വന്നതോടെയാണ് മര്‍ദ്ദനം ഉണ്ടായതെന്ന് യുവാവ് പരാതിയില് പറയുന്നു. തന്റെ കയ്യില് കിടന്ന രാഖിയാവാം ഗണേഷ് കുമാറിനെ പ്രകോപിതനാക്കിയതെന്നും അനന്തകൃഷ്ണന് പറഞ്ഞു. യുവാവിന്റെ പരാതിയുടെ അടിസ്ഥാനത്തില് അഞ്ചല് പോലീസ് കേസെടുത്തു.\nഅനന്തകൃഷ്ണനായിരുന്നു ആദ്യം കെബി ഗണേഷ് കുമാറിനെതിരെ പരാതി നല്‍കിയിരുന്നത്. ആദ്യം യുവാവാണ് പരാതി നല്‍കിയതെങ്കിലും ആദ്യ കേസ് എംഎല്‍എയുടെ പരാതിയിലാണ് അഞ്ചല് എസ് ഐ എടുത്തത്. കെബി ഗണേഷ് കുമാറിനെതിരെ നിസ്സാര വകുപ്പുകള് ചുമത്തി കേസെടുത്തപ്പോള് യുവാവിനും അമ്മക്കുമെതിര ജാമ്യമില്ലാ വകുപ്പ് പ്രകാരമാണ് കേസെടുത്തിരിക്കുന്നത്.\nമാരകായുധം കൊണ്ട് ദേഹോപദ്രമേല്‍പ്പിക്കാന് ശ്രമിച്ചു എന്നതുള്‍പ്പടേയുള്ള വകുപ്പുകള് ചേര്‍ത്താണ് അനന്തകൃഷ്ണനും അമ്മയ്ക്കുമെതിരെ പോലീസിപ്പോള് കേസ് എടുത്തിരിക്കുന്നത്. മര്‍ദ്ദനമേല്‍ക്കേണ്ടി വന്ന യുവാവിനും അമ്മയ്ക്കുമെതിരെ ജാമ്യമില്ലാ വകുപ്പ് പ്രകാരം കേസെടുത്തത് വ്യാപക പ്രതിഷേധങ്ങള്‍ക്ക് ഇടയാക്കിയിട്ടുണ്ട്\nകൂടുതൽ mla വാർത്തകൾView All\nഇത് പഴയ കാലമല്ല, ഇന്ത്യ ഉത്തര കൊറിയയുമല്ല.. സർക്കാർ ഉത്തരം പറഞ്ഞേ മതിയാവൂയെന്ന് ബൽറാം!\nമുങ്ങിയ കോണ്‍ഗ്രസ് എംഎല്‍എ പൊങ്ങിയത് മോദിക്കൊപ്പം ബിജെപി വേദിയില്!\nകർണാടകയിൽ കോൺഗ്രസ് എംഎൽഎ രാജിവെച്ചു, ബിജെപിയിലേക്കെന്ന് സൂചന, സഖ്യം പ്രതിരോധത്തിൽ\nബിജെഡി വനിത നേതാവിനോട് പാര്‍ട്ടി എംഎല്‍എ അപമര്യാദയായി പെരുമാറിയെന്ന് പരാതി\nപെരിയ ഇരട്ട കൊലപാതകക്കേസിലെ പ്രതികളെ മുഖ്യമന്ത്രി സംരക്ഷിക്കുന്നതായി എപി അനില്‍കുമാര് എംഎല്‍എ, യൂത്ത്‌കോണ്‍ഗ്രസ് എസ്പി ഓഫീസ് മാര്‍ച്ച് നടത്തി\nmla ganesh driver beat youth police എംഎല്‍എ ഗണേഷ് കുമാര് മര്‍ദ്ദനം പോലീസ് യുവാവ്\nkollam anjal police charge simple act against ganesh kumar mla


വേദകാലഘട്ടം -4- Kerala PSC Malayalam GK Questions\nHome / ചരിത്രം / വേദകാലഘട്ടം / വേദകാലഘട്ടം - 4\nവേദകാലഘട്ടം - 4\nHARI Mash October 04, 2013 ചരിത്രം, വേദകാലഘട്ടം\n1.ആര്യന്മാരുടേത് അല്ലാത്ത വേദമായി കരുതുന്നത് അഥർവ വേദമാണ്.\n2.അഥർവവേദത്തിലാണ് വിദ്യാഭ്യാസത്തെക്കുറിച്ച് പറഞ്ഞിരിക്കുന്നത്.\n3. യവം എന്ന് വേദകാലഘട്ടത്തിൽ അറിയപ്പെട്ടിരുന്നത് ബാർലിയും ഗോധുമെ എന്നറിയപ്പെട്ടത് ഗോതമ്പും ആയിരുന്നു.\n4. അരി (നെല്ല്) വ്രീഹി എന്നറിയപ്പെട്ടിരുന്നു.\n5. പില്കാല വേദകാലത്ത് ഇരുമ്പിനെ ശ്യാമ എന്നും കൃഷ്ണ അയസ് എന്നും വിളിച്ചിരുന്നു.\n6. ഗോത്ര ഭരണ ഘടകങ്ങളായ സഭ, സമിതി എന്നിവയെ ' പ്രജാപതിയുടെ ഇരട്ടക്കുട്ടികൾ ' എന്ന് വിശേഷിപ്പിച്ചിരിക്കുന്നത് അഥർവ വേദത്തിലാണ്.\n7. 'ദുഹിത്രി' എന്ന പടം മകളെ കുറിക്കാനായി ഉപയോഗിച്ചിരുന്നു. ഇതിന്റെ വാച്യാർത്ഥം 'പശുവിനെ കറക്കുന്നവൾ ' എന്നാണ്. അക്കാലത്ത് ഗോധനമായിരുന്നു ഏറ്റവും വിലപ്പെട്ടതും പ്രിയപ്പെട്ടതുമായ സ്വത്ത്.\n8. പുർവ വേദകാലഘട്ടത്തിൽ യമുനാ നദിക്കപ്പുറമുള്ള ഭുമിശാസ്ത്ര അറിവ് ആര്യന്മാർക്ക് ഇല്ലായിരുന്നു.\n9. നിഷാദൻ എന്ന വാക്ക് വേട്ടക്കാരനെ സുചിപ്പിക്കുന്നത് ആയിരുന്നു.\n10. ആര്യന്മാർ ഉപയോഗിച്ചിരുന്ന ലഹരി പാനീയം :- സോമ,സുര\n11. പതിനെട്ട് പുരാണങ്ങളാണ് ഉള്ളത്.\n12. ഏറ്റവും വലിയ പുരാണം പത്മപുരാണം ആണ്.\nBy HARI Mash at October 04, 2013


സംഘപരിവാര് വധഭീഷണി; ദീപ നിശാന്ത് രഹസ്യമൊഴി നല്‍കി : People24x7\nസംഘപരിവാര് വധഭീഷണി; ദീപ നിശാന്ത് രഹസ്യമൊഴി നല്‍കി\nതൃശൂര്:സമൂഹ മാധ്യമങ്ങളില് വധഭീഷണി മുഴക്കിയവര്‍ക്കെതിരായ കേസില് തൃശൂര് കേരള വര്‍മ്മ കോളജ് അധ്യാപിക ദീപ നിശാന്ത് കോടതിയില് രഹസ്യമൊഴി നല്‍കി. നീതി കിട്ടുന്നത് വരെ കേസുമായി മുന്നോട്ട് പോകുമെന്ന് ദീപ നിശാന്ത് പറഞ്ഞു.\nതൃശൂര് കേരള വര്‍മ്മ കോളേജിലെ എസ്.എഫ്.ഐ യൂണിറ്റ് എം.എഫ് ഹുസൈന്റെ സരസ്വതി എന്ന ചിത്രം കോളജില് പ്രദര്‍ശിപ്പിച്ചത് ബി.ജെ.പിയുടെയും സംഘപരിവാര് സംഘടനകളുടെയും പ്രതിഷേധത്തിനിടയാക്കിയിരുന്നു. എസ്.എഫ്.ഐയെ അനുകൂലിച്ച് കോളജിലെ മലയാളം വിഭാഗം അധ്യാപികയും എഴുത്തുകാരിയുമായ ദീപ നിശാന്ത് ഫേസ്ബുക്ക് പോസ്റ്റിട്ടതോടെയാണ് സംഘപരിവാര് അനുകൂല ഗ്രൂപ്പുകളില് വധഭീഷണിയും അപകീര്‍ത്തികരമായി മോര്‍ഫ് ചെയ്ത ചിത്രങ്ങളും പ്രത്യക്ഷപ്പെട്ടത്. ചിത്രങ്ങള് പ്രചരിപ്പിച്ചതിന് ഔട്ട്‍സ്‌പോക്കണ്, കാവിപ്പട തുടങ്ങിയ ഫേസ്ബുക്ക് ഗ്രൂപ്പുകള്‍ക്കെതിരെ ദീപ നിശാന്ത് നല്‍കിയ പരാതിയില് പൊലീസ് അന്വേഷണം തുടരുകയാണ്.\nഈ സാഹചര്യത്തിലാണ് ദീപ നിശാന്ത് തൃശൂര് ജുഡീഷ്യല് മജിസ്‍ട്രേറ്റ് കോടതിയില് രഹസ്യമൊഴി നല്‍കിയത്. പല സംസ്ഥാനങ്ങളിലും തനിക്കെതിരെ കേസ് നല്‍കി മാനസികമായി തളര്‍ത്താനുള്ള ശ്രമം നടക്കുന്നുണ്ടെന്നും കേസുമായി മുന്നോട്ട് പോകുമെന്നും ദീപ നിശാന്ത് പറഞ്ഞു.\n« പഞ്ചാബിലെ അഞ്ച് ജില്ലകളിലും ഡല്‍ഹിയിലും 144 ; അതീവ ജാഗ്രതാ നിര്‍ദേശം\nകാബൂളിലെ ഷിയ പള്ളിയില് ചാവേര് ആക്രമണം; 20 പേര് കൊല്ലപ്പെട്ടു »


ജീവകാരുണ്യ ചികിത്സാ സഹായ തട്ടിപ്പ്: കര്‍ശന നടപടിയെടുക്കണമെന്ന്ആവശ്യപ്പെട്ട് കെ.കെ.ശൈലജ ഖ്യമന്ത്രിക്ക് കത്ത് നല്‍കി. |\nജീവകാരുണ്യ ചികിത്സാ സഹായ തട്ടിപ്പ്: കര്‍ശന നടപടിയെടുക്കണമെന്ന്ആവശ്യപ്പെട്ട് കെ.കെ.ശൈലജ ഖ്യമന്ത്രിക്ക് കത്ത് നല്‍കി.\nഓണ്‍ലൈന് ചികിത്സ സഹായ തട്ടിപ്പ് അന്വേഷിച്ച് നടപടി സ്വീകരിക്കണമെന്ന് അഭ്യര്‍ത്ഥിച്ച് ആരോഗ്യ വകുപ്പ് മന്ത്രി കെ.കെ. ശൈലജ മുഖ്യമന്ത്രി പിണറായി വിജയന് കത്ത് നല്‍കി. സമൂഹ മാധ്യമങ്ങളിലൂടെ നടക്കുന്ന സഹായ അഭ്യര്‍ത്ഥനകളിലൂടെയുള്ള തട്ടിപ്പുകളെ തുറന്ന് കാട്ടേണ്ടതുണ്ടെന്നും ഇത്തരക്കാര്‍ക്കെതിരെ കര്‍ശന നടപടികള് സ്വീകരിക്കാന് ബന്ധപ്പെട്ടവര്‍ക്ക് നിര്‍ദേശം നല്‍കിയിട്ടുണ്ടെന്നും മന്ത്രി പറഞ്ഞു. ഓണ്‍ലൈന് ചികിത്സ സഹായം അഭ്യര്‍ത്ഥിച്ച് പണം തട്ടിയെടുക്കുന്ന സംഘം സംസ്ഥാനത്ത് പ്രവര്‍ത്തിക്കുന്നതായി വന്ന റിപ്പോര്‍ട്ടിനെ തുടര്‍ന്നാണ് നടപടിയെടുക്കാന് ആവശ്യപ്പെട്ടിരിക്കുന്നത്.\nഗുരുതര രോഗബാധിതരായവര്‍ക്കും ഭാരിച്ച ചികിത്സ ചെലവുകള് ആവശ്യമായി വരുന്നവര്‍ക്കും സഹായം എത്തിക്കാനായാണ് സര്‍ക്കാര് തന്നെ വി കെയര് പദ്ധതി ആവിഷ്‌ക്കരിച്ചിട്ടുള്ളത്. പാവപ്പെട്ട നിരവധി ആളുകള്‍ക്കാണ് ഈ പദ്ധതിയിലൂടെ സഹായം നല്‍കി വരുന്നത്. സര്‍ക്കാരിന്റെ തുകയോടൊപ്പം പൊതുജനങ്ങളുടെ സഹായത്തോടെയാണ് വി കെയര് പ്രവര്‍ത്തിക്കുന്നത്. പാവപ്പെട്ട ആളുകളെ സഹായിക്കാന് സന്മസുള്ളവര് ധാരളമുണ്ട്. അവര് സംഭാവന നല്‍കുന്ന തുക അര്‍ഹിക്കുന്ന ആളുകളില് എത്തിക്കാന് വി കെയര് സഹായിക്കുമെന്നും മന്ത്രി വ്യക്തമാക്കി.\nസാമൂഹ്യ സുരക്ഷാമിഷന്റെ വി കെയര് പദ്ധതിയിലേക്ക് ലഭിക്കുന്ന സംഭാവനകള് പൂര്‍ണമായും സുതാര്യമാണ്. ഈ പദ്ധയിലേക്ക് ചികിത്സാ സഹായത്തിനായുള്ള അപേക്ഷകള് പരിശോധിക്കുകയും രോഗികളുടെ രോഗാവസ്ഥയെക്കുറിച്ച് മെഡിക്കല് ബോര്‍ഡ് പരിശോധിക്കുകയും ചെയ്താണ് ചികിത്സ ലഭ്യമാക്കുന്നത്. അപേക്ഷകരുടെ സാമ്പത്തിക അവസ്ഥകൂടി പരിഗണിച്ചാണ് അര്‍ഹരായവര്‍ക്ക് സഹായം എത്തിക്കുന്നത്. വിദേശത്ത് നിന്നുള്ളവര്‍ക്ക് ഉള്‍പ്പെടെ വി കെയറിലേക്ക് സംഭാവന നല്‍കാന് കഴിയുന്ന എഫ്.സി.ആര്.എ. രജിസ്ട്രേഷനുള്ള ബാങ്ക് അക്കൗണ്ടാണ് നിലവിലുള്ളത്. സംഭാവനകള്‍ക്ക് നിയമാനുസൃതമായ നികുതി ഇളവ് ഉണ്ട്. സാമൂഹ്യ സുരക്ഷാ മിഷന്റെ ഓണ്‍ലൈന് പേയ്മെന്റ് ഗേറ്റ് വേ വഴിയും സംഭാവനകള് നല്‍കാവുന്നതാണ്. (http://www.oscialsecuritymission.gov.in)\nവിദേശത്തുള്ളവര് കറണ്ട് അക്കൗണ്ട്നമ്പര് 32571943287, എസ്.ബി.ഐ. സ്റ്റാച്യൂ ബ്രാഞ്ച്, IFSC SBIN0000941, തിരുവനന്തപുരം എന്ന അക്കൗണ്ടിലേക്കും, ഇന്ത്യക്ക് അകത്തുള്ളവര് എസ്.ബി.അക്കൗണ്ട് നമ്പര് 30809533211, എസ്.ബി.ഐ. സ്റ്റാച്യൂ ബ്രാഞ്ച് തിരുവനന്തപുരം എന്ന അക്കൗണ്ടിലേക്കും സംഭാവനകള് നല്‍കാവുന്നതാണ്. കൂടാതെ ഡി.ഡിയായും, ചെക്കായും, മണിയോര്‍ഡറായും സംഭാവനകള് നല്‍കാവുന്നതാണ്.


എല്‍പിജി സിലണ്ടര് വേണ്ട; വീട്ടിൽ സ്വന്തമായി ബയോഗ്യാസ് പ്ലാന്റ് ഉണ്ടാക്കി ഐഎഫ്എസ് ഉദ്യോഗസ്ഥൻ | Biogas plant | Waste Management | Eco friendly Home\nഗ്യാസ് സിലിണ്ടർ ലാഭം! വീട്ടിൽ സ്വന്തമായി ബയോഗ്യാസ് പ്ലാന്റ് നിർമിച്ച് ഈ ദമ്പതികൾ\nമനോരമ ലേഖകൻ August 24, 2019 11:16 AM IST\nക്ഷിതിജി കുമാര് എന്ന ഐഎഫ്എസ് ഉദ്യോഗസ്ഥൻ ഒരല്‍പം വ്യത്യസ്തനാണ്. മധ്യപ്രദേശിലെ സാഗറില് സര്‍ക്കാര് വക ബംഗ്ലാവിലാണ് ഇദ്ദേഹത്തിന്റെ താമസം. ക്ഷിതിജിയും ഭാര്യ നീലം കുമാരിയും കഴിയുന്ന വീട്ടില് ഒരിക്കലും എല്‍പിജി സിലണ്ടര് ഉപയോഗിക്കേണ്ടി വന്നിട്ടില്ല. കാരണം സ്വന്തമായി വികസിപ്പിച്ച 'ബയോഡൈജസ്റ്റര്' കൊണ്ടാണ് ഇവരുടെ വീട്ടില് അടുക്കളഇന്ധനം നിര്‍മ്മിക്കുന്നത്.\nകാലാവസ്ഥാവ്യതിയാനവും ആഗോളതാപനവും കൂടിക്കൂടി വരുമ്പോള് തങ്ങളെ കൊണ്ട് സാധിക്കുന്ന തരത്തില് ചില മാറ്റങ്ങള്‍ക്ക് തുടക്കമിടുകയാണ് ഈ ദമ്പതികള്. വര്‍ഷങ്ങള്‍ക്ക് മുന്‍പ് ചില ജൈവകര്‍ഷകരില് നിന്നും ലഭിച്ച ആശയങ്ങള് ചേര്‍ത്താണ് ഇവര് ഇത്തരത്തില് ചിന്തിച്ചത്. സാധാരണ ബയോഗ്യാസ് പ്ലാന്റ് പോലെയല്ല ഇവരുടെ പ്ലാന്റ്. ഒരേസമയം ബയോഗ്യാസ്, വെര്‍മികമ്പോസ്റ്റ് യൂണിറ്റുകളായി ഇത് പ്രവര്‍ത്തിക്കും.\nഒരുവര്‍ഷം 200 ക്വിന്റൽ വെര്‍മികമ്പോസ്റ്റും, 2,000 ലിറ്റര് വെര്‍മിവാഷും ഇവിടെ നിന്നും ഇവര്‍ക്ക് ലഭിക്കും. ഇതില് 150 ക്വിന്റൽ വെര്‍മികമ്പോസ്റ്റ് ഇവര് വനംവകുപ്പിന് ഫ്രീയായി നല്‍കുന്നുമുണ്ട്. സാഗറില് ചാര്‍ജ് എടുത്ത കാലം മുതല് വീടിനു ചുറ്റും ഇവർ പച്ചക്കറിത്തോട്ടം നട്ടുവളര്‍ത്തിയിരുന്നു. രാസവളങ്ങളോ കീടനാശിനികളോ ഉപയോഗിക്കാതെ തോട്ടം വികസിപ്പിക്കാന് സാധിച്ചതോടെ മണ്ണിന്റെ ഗുണമേന്മ വര്‍ധിച്ചു. പണ്ട് ഇവിടെയൊരു പൂമ്പാറ്റ പോലും വരില്ലായിരുന്നു എന്ന് നീലം കുമാരി ഓര്‍ക്കുന്നു. എന്നാല് തോട്ടം വളര്‍ന്നതോടെ എല്ലാം മാറി. ഇപ്പോള് പത്തോളം തരം പൂമ്പാറ്റകള് ഇവിടെ നിത്യസന്ദർശകരാണ്.. കിളികളും ധാരാളം. സര്‍ക്കാര് ഉദ്യോഗസ്ഥന് ആയതിനാല് അടിക്കടി ട്രാന്‍സ്ഫര് പതിവാണ് എന്നാല് എവിടെ പോയാലും താന് ഈ പ്രവൃത്തി തുടരുമെന്ന് ക്ഷിതിജി കുമാര് ഉറപ്പിച്ചു പറയുന്നു.